
EDITORIAL. 

FER DE MESTRE EN LA 
REALITAT POLÍTICA I 
SOCIAL ACTUAL 


ALBERT IRIGOYEN ZARAGOZA 
Universitat Rovira i Virgili 
albert.irigoyenQDurv.cat 


Una de les principals finalitats de l'ensenyament-aprenentatge de les cièn- 
cies socials és proporcionar als infants i joves coneixements perquè puguin 
llegir el present i ser capaços així de conèixer i encarar els problemes socials 
actuals, per tal de poder participar en la construcció d'un futur personal i 
com a membres d'una societat viva. 

En els darrers mesos hem assistit a uns fets polítics i socials que ens han 
trasbalsat i marcat com a societat. Les imatges impactants dels fets que van 
envoltar el referèndum del primer d'octubre de 2017 van transcendir l'àmbit 
escolar, de manera que en els dies i setmanes posteriors sorgiren els dubtes 
sobre com tractar i debatre a l'aula les converses que els infants sentien al 
carrer o a casa o, directament, allò que havien vist en primera persona. Las- 
sumpte resultava tan espinós i delicat com actual i necessari d'abordar, però 
no foren pocs els docents que manifestaren dificultats o incapacitat a l'hora 
de plantejar aquest tema. 

És en aquest context d'agitació i d'inseguretat social i educativa que l'Àrea 
de Didàctica de les Ciències Socials de la Universitat Rovira i Virgili i el grup 
de recerca Ideologies i Societat a la Catalunya Contemporània (ISOCAC) van 

Editorial 


veure precís d'organitzar una jornada educativa de reflexió i debat per tractar 
el tema ePodem treballar la realitat política i social a les escoles2 Com fer-ho2s. 
La sessió, realitzada el dimarts 10 d'abril de 2018 a la Sala d'Actes de la Facultat 
de Ciències de l'Educació i Psicologia de la URV (Campus Sescelades), fou con- 
formada per tres grans blocs: Adoctrinament i/o ensenyament de l'actualitat social: 
estereotips i ciència, Lescola catalana sota pressió. Els silencis eduquene, Com tractar a 
educació infantil i primària una realitat actual: els fets d'octubre de 2017. Un exemple des 
de les escoles Garbí Pere Vergés. 

A l'acte van participar ponents com la Dra. Montserrat Oller de la Uni- 
versitat Autònoma de Barcelona: el Dr. Josep M. Pons-Altés de la Universitat 
Rovira i Virgili, el Sr. Rafael Mufioz Melgar, Inspector en cap adjunt dels Ser- 
veis Territorials de Tarragona del Departament d'Educació de la Generalitat, 
el Sr. David Altimir, secretari de l'Associació de Mestres Rosa Sensat de Bar- 
celona, o la Dra. Montserrat Yuste, professora de l'Escola Garbí Pere Vergés 
d'Esplugues i membre del Grup de Recerca en Didàctica de les ciències soci- 
als (GREDICS). Un èxit de convocatòria, en què el nombrós públic que hi va 
participar va poder constatar aspectes com la importància de fer que els nos- 
tres alumnes no només siguin simples ciutadans d'una comunitat política, 
sinó que siguin capaços d'assumir que són elements imprescindibles de la 
vida pública d'aquesta comunitat. És a dir, que participin activament d'una 
societat democràtica en la qual hagin après a prendre decisions en favor de 
l'acció social, no tan sols reconeixent quins drets i deures tenen sinó també 
complint-los i exercint-los. 

És en aquest sentit que les ciències socials esdevenen fonamentals, en 
tant que formadores de ciutadans que, a través d'un pensament fonamentat 
en l'autonomia d'uns valors democràtics que arrelin en la seva manera de 
pensar i de ser, adquireixen un compromís ètic amb la societat a la qual volen 
pertànyer i desitgen transformar. I és per això que reivindiquem un currí- 
culum que aprofundeixi en el plantejament i resolució de problemes socials 
rellevants, a la recerca de crear i treballar una consciència històrica i crítica 
en l'alumnat, que li permeti edificar un futur millor, tot enfrontant-se a la re- 
alitat social existent. Així doncs, seguint postulats de la Dra. Pilar Benejam, 
és a través dels problemes socials clau de l'actualitat que l'alumnat és capaç 
d'entendre i afrontar el món on viu. El repte com a docents rau a saber com 
mostrar aquesta realitat als nostres alumnes i desvetllar-los l'esperit crític 
envers el món que ens envolta. 

ENTREVISTA A 
MONTSERRAT 
RIOS 


ENRIQUETA BARNIOL I TERRICABRAS 
Area de Didàctica de la Música, URV 
enriqueta.barniolQurv.cat 


RESUM 

Nascuda a Tarragona, cursa estudis de guitarra i de cant al conservatori d'aques- 
ta ciutat i es llicencia en Pedagogia i Ciències de l'Educació. L'any 1980 comença la 
seva activitat com a directora de cors estudiant amb els mestres Ervvin List i Francesc 
Llongueras. Ha dut a terme estudis superiors de guitarra amb el mestre E. Sainz de 
la Maza i de direcció coral al Conservatori Superior de Ginebra amb el mestre Michel 
Corboz. També ha estudiat direcció d'orquestra amb els mestres Jacques Bodmer i 
Ernst Schelle a Itàlia i a França. 

L'any 1991 funda el Cor de la Universitat Rovira i Virgili de Tarragona, amb el qual 
ha aconseguit importants premis nacionals i internacionals. El seu objectiu és difon- 
dre la música coral d'alt nivell a les comarques tarragonines i donar la possibilitat de 
cantar grans obres del repertori simfònic coral als alumnes de la Universitat. 

Des de l'any 1996 fins al 2002 ha dirigit la Coral Càrmina de Barcelona, cor coHabo- 
rador de l'Orquestra Simfònica de Barcelona i Nacional de Catalunya. 

És formadora dels cursos de direcció coral que organitza la FCEC i també és convi- 
dada regularment com a jurat de premis d'interpretació coral. Ha dirigit agrupacions 
corals i instrumental a Catalunya i França. Des del 1995 és professora titular de l'àrea 
de música de la Universitat Rovira i Virgili. Actualment coordina les àrees de Música i 
Didàctica de la Música i també l'Aula de Música de la URV. 

PARAULES CLAU 
Pedagogia: música coral: formació de professorat 


ABSTRACT 

Born in Tarragona, she studied guitar and singing at the Conservatory of Tarragona 
and graduated in Pedagogy and Education Sciences. In 1980 she began vvorlc as 
the director of the student choir alongside Ervvin List and Francesc Llongueras. She 
has studied advanced guitar vvith E. Sainz de la Maza and choir conducting at the 
Conservatoire de musique de Genève under Michel Corboz. She has also studied 
orchestra conducting under maestros Jacques Bodmer and Ernst Schelle in Italy and 
France. 

In 1991 she founded the Universitat Rovira i Virgili Choir, vvith vvhich she has vvon 
important national and international prizes. Her aim is to bring high level choral 
music to the Tarragona region and to give URV students the chance to perform great 
vvorles from the symphonic choral repertoire. 

From 1996 to 2002 she conducted the Coral Càrmina of Barcelona, vvhich 
collaborates vvith the Symphonic Orchestra of Barcelona and Barcelona Symphony 
and Catalonia National Orchestra. 

She teaches courses in choral conducting for the FCEC (Catalan Federation of 
Choirs) and she has regularly been invited to judge choir singing competitions. 
She has directed instrumental and choir groups in Catalonia and France. Since 1995 
she has been professor of Music at the Universitat Rovira i Virgili. She is currently 
coordinating the areas of Music and Music Teaching and the Music Society of the URV. 


IREVVVORDS 
Pedagogy, choral music: teacher training 


Comunicació Educativa, n.2 31, 2018 


Entrevista a Montserrat Ríos 


Com recordeu els vostres ini- 
cis en el món de la música2 


Vaig començar a cantar a 
casa, amb el meu pare, que 
era cantant de música me- 
lòdica, i els meus germans. 
El meu pare ens feia can- 
tar a veus: recordo el plaer 
de cantar en família. Els 
meus pares em van portar 
a estudiar música al Con- 
servatori, però després de 
dos anys vaig decidir que 
no hi volia tornar: era una 
educació molt rígida, amb 
uns continguts i una for- 
ma d'aprendre que no em va agradar gens. Després, a casa hi havia una 
guitarra, i quan tenia uns dotze anys em van ensenyar a tocar amb acords 
a l'escola. Un dia vaig escoltar un noi que tocava guitarra clàssica i li vaig 
preguntar qui li havia ensenyat aquella meravella. Em va dir que ho apre- 
nia al Conservatori i vaig decidir tornar-hi, era massa bonic el que es po- 
dria fer amb la guitarra clàssical Des d'aquell dia no he parat d'aprendre. 
Primer la guitarra i després el cant i la direcció coral. 


També vau estudiar cant i direcció coral2 


Sí, el 1977 vaig anar a fer un curs de direcció coral dels que organitzava 
l'Orfeó Lleidatà. Aquests cursos van ser l'escola coral dels directors cata- 
lans i de l'Estat espanyol. Allà vaig conèixer professors fantàstics que po- 
dien fer música esense dolors: tot era plaer, aprenentatge, emocions, artl 

El món coral em va començar a interessar més que la guitarra i, mal- 
grat que ja era professora, vaig decidir continuar l'aprenentatge de la di- 
recció coral fent molts cursos, i també de cant perquè el cant és la matèria 
prima del cor. Si no saps cantar bé, si no tens una bona tècnica, no pots 
fer que un cor (sigui de nens o d'adults) soni bé. 

Després, del 1987 al 1990 vaig anar a estudiar direcció coral al Conser- 
vatori Superior de Música de Ginebra a la classe del mestre Michel Cor- 
boz, un músic excepcional amb qui vaig aprendre moltíssim. El nivell al 
Conservatori era molt alt i vaig estudiar molt durant aquells tres anys. 
Aquells estudis em van donar el nivell necessari per preparar cors profes- 
sionalment. 


Quina ha estat la vostra trajectòria i relació amb la música des de la perspec- 
tiva docent2 


Vaig començar a donar classes de guitarra al Conservatori de Tarragona 
mentre participava com a cantaire a la Coral Alleluia de Tarragona, fou la 
directora d'aquesta coral, Josepa Roselló, la que em va dir que a l'escola 
Lestonnac de Tarragona buscaven una professora de música (l'any 1977). 
En aquest centre començo a impartir la docència de música als alumnes 
dels cursos de primer i segon de primària. 


Quins trets metodològics i didàctics musicals recordeu dels vostres inicis docents2 


De didàctica de la música en sabia molt poc: no tenia cap preparació pe- 
dagògica ni didàctica, tot ho feia per cintuicióx i copiant coses de l'en- 
senyament/aprenentatge que havia rebut dels meus estudis de música. 
Gairebé em passava totes les classes cantant cançons i ensenyant jocs 
cantats i dansats. Era molt cansat, però el meu objectiu era (i sempre ha 
estat el mateix) que els nens i nenes fossin feliços a la classe de música, 
que tinguessin moltes ganes de tornar a cantar la propera setmana. Volia 
que la música els acompanyés sempre a la seva vida. 

Uns anys més tard vaig anar a fer de professora de música a l'escola 
Pax, i allí vaig haver d'aprendre a donar classes a tots els nens i nenes: 
dels 3 als 14 anys. Van ser uns anys molt intensos i vaig poder aplicar els 
continguts que, any rere any, anava aprenent a l'Escola de Pedagogia Mu- 
sical. El fet d'estar uns quants anys a l'escola Pax em va permetre arribar 
a treballar amb els mateixos alumnes i ensenyar a cantar, afinar, llegir 
partitures, tocar la flauta, fer danses, organitzar concerts... Fins i tot en- 
senyava a tocar la guitarra a tots els alumnes de 8è de primària, recordo 
que els alumnes de vuitè eren els agrans, de l'escola i arribaven amb les 

seves guitarres, amb tot l'orgull i satisfacció de qui es passeja amb un ins- 
trument a la mà. Durant els anys que vaig ensenyar música a l'escola vaig 
poder comprovar que la feina feta amb intensitat i rigor pot donar molt 
bons resultats. 


Quin és el camí que seguiu per arribar a aquest vessant didàctic2 


Quan vaig acabar el batxillerat sabia que volia dedicar la meva vida a la 
música: cantar, tocar la guitarra... Els meus amics anaven tots a la uni- 
versitat i jo vaig pensar que estudiar Filosofia i Ciències de l'Educació 
m'ajudaria en el procés d'entendre com s'aprèn i com s'ensenya la música. 
Evidentment, a la universitat només vaig aprendre elements bàsics de la 
didàctica general. Va ser l'Escola de Pedagogia Musical qui em va propor- 
cionar les eines per poder ensenyar música a l'escola. 


L'ensenyament i aprenentatge dels ensenyaments artístics (i en el cas que ens 
ocupa, música/dansa en els ensenyaments de règim general), creieu que tenen 
una singularitat i uns requeriments que els fan diferents a altres disciplines, 
sigui a l'escola sigui a la universitat2 


La pràctica musical en general ofereix una sèrie d'avantatges que influei- 
xen positivament en el desenvolupament general de l'infant: desenvolupa 
la creativitat, millora la capacitat de comunicar-se, ens ensenya a ser em- 
pàtics, a collaborar i a saber fer amb els altres millorant el treball en equip. 
I el que és més important: la música és un art i ens permet emocionar-nos 
i expressar els nostres sentiments i emocions. Tots som música i cal trobar 
camins per a l'expressió i la pràctica d'aquest art a totes les edats. 

Crec que la pràctica musical ens aporta tantes coses que tothom i a 
totes les edats l'hauria de poder realitzar. Abans, quan no hi havia músi- 
ca enregistrada, les famílies, els treballadors, els nens, els avis i les àvies 
cantaven sense problemes. Ara poca gent ho fa perquè moltes persones 
pensen que no ho fan bé, que no canten bé, i creuen (o els han fet creure) 
que no ho han de fer. L'educació musical ha de servir per perdre aques- 
ta por. També els futurs mestres han d'entendre que cal cantar de forma 
espontània i sense problemes. Això és el que vull aconseguir a les meves 
classes: la música s'ha de viure. 

Parlem ara de la música a l'escola i la formació del docent que l'ha d'impartir. 
Quina ha estat la seva evolució en les darreres lleis d'educació2 


Vull destacar les lleis en què he estat emmarcada com a docent. Fins a la Llei 
general d'educació de 1970, les escoles no tenien l'obligació d'ensenyar mú- 
sica i qui la posava com a matèria curricular eren les associacions de pares 
o alguns ajuntaments que contractaven docents per fer aquesta feina. 

Sovint aquests docents contractats tenien el perfil de músic procedent 
del Conservatori (o escola de música), que era un model de professor que 
havia heretat la aforma de fer, dels seus professors i així ho transmetia. 
Al conservatori, si tenies la sort d'estar en una classe d'un professor amb 
aintuició didàctica naturals, estaves esalvatx, si no, havies begut oli, ja que 
solia ser el model de professor dels que feien por als alumnes. De fet, tots 
els qui vam néixer a la meitat del segle XX sabem que molts d'aquests 
estudiants de música d'escoles de música i conservatoris deixaven els es- 
tudis perquè la metodologia emprada era molt poc adient, sobretot en les 
edats primerenques d'aquests estudis de música. 


Llei general d'educació de 1970 

Aquí es comença a encarregar l'educació musical escolar als mestres. 
I també a deteriorar el músic com a professional docent, la formació mu- 
sical del qual és poc valorada, si no menystinguda, per impartir la música 
a bescola. 

En els seus programes i orientacions publicats el 1972 (Educación Ge- 
neral Bàsica. Nuevas orientaciones pedagógicas para los planes y programas de 
estudio), la música apareixia dins l'anomenada Expresión dinàmica, on ja 
podem observar una gran presència d'educació musical. 

En aquesta etapa, l'Escola de Pedagogia Musical, abans esmentada, 
Va fer una feina importantíssima i va crear una xarxa de músics formats 
(didàcticament parlant) a tot Catalunya. No sé si existeixen altres models 
similars, però realment s'ha de dir que la feina que van fer va ser excep- 
cional. Aquesta iniciativa va fer créixer l'interès per conèixer altres me- 
todologies, com ara Dalcroze, al centre Institut Joan Llongueres de Bar- 
celona, o VVillems al Centre Jacltes Chapuis a Lió... Hi havia moltes ganes 
d'aprendre la pedagogia musical. 

LOGSE (1990) 

Es planteja una reordenació de tot el sistema. Leducació musical es 
concep com una àrea de coneixement obligatòria, tant a l'educació pri- 
mària com a l'ESO, i es preveu la figura de mestres especialistes en deter- 
minades àrees: llengies estrangeres, música, educació física, educació 
especial. Això fa possible l'existència a l'escola del mestre especialista en 
educació musical. Per a la titulació de Mestre amb especialitat en Edu- 
cació Musical, pla d'estudis de diplomat en ensenyament de Mestre (tres 
anys), observem un bon nombre d'assignatures de música, al voltant 
d'una tercera part de crèdits de música, que juntament amb les assigna- 
tures de música optatives encara amplien aquesta xifra. 


Pla Bolonya (2008) 

Entre molts altres canvis —la formació dels mestres ha esdevingut un 
grau de quatre anys—, s'ha retornat a la concepció que la formació dels 
mestres per a les primeres etapes (infantil i primària) ha de ser, essencial- 
ment, una formació de mestre generalista. Com a consequència, les for- 
macions d'especialitat han quedat reduides a menció al títol de primària. 
El bloc d'assignatures de música queda molt reduit. 


Ja han arribat a la facultat fornades d'alumnes que han rebut la formació 


musical del sistema educatiu per part del perfil de mestre especialista de mú- 
sica format a la universitat. Quins creieu que són els punts forts i febles de la 
formació musical a la facultat2 


El nivell dels alumnes (de tots els alumnes) que ens trobem a la Facultat 
ha anat millorant amb els anys. Molts alumnes han estudiat algun instru- 
ment a nivell elemental, i això sempre fa pujar el nivell collectiu. També 
moltes persones ballen o han practicat la dansa (clàssica, moderna), fet 
que també afavoreix la sensibilitat cap a l'aprenentatge musical. 

Evidentment, ens agradaria que el nivell fos més alt, però el que és im- 
portant és que tots els futurs mestres han d'estudiar música i el que inten- 
tem és que entenguin que la música és transversal, que és una eina molt 
potent i que podem cantar en qualsevol ocasió: sempre hi ha una cançó per 
una festa, pel temps, per la natura, els nombres, etc. També hi ha la part de 
dansa, l'audició, la descoberta de repertori tradicional o d'autor. 

Referent als que seran especialistes de música, actualment tenim pocs 
alumnes i el nivell és molt heterogeni. Insistim que cal tenir un nivell ele- 
Vat, i aixÒ passa per una formació personal d'alt nivell, que evidentment 
no podem donar a la Facultat per falta de temps. 

La nostra feina consisteix a entusiasmar els nostres alumnes perquè 
tinguin ganes de continuar aprenent, d'aprendre a tocar instruments i de 
formar-se vocalment i en tot el que els farà millors especialistes de músi- 
ca. Volem que siguin conscients de la seva responsabilitat com a mestres 
i com a especialistes de música. 


Quin és el nivell d'arribada i de sortida dels alumnes de la facultat que escullen 
menció/especialista de música2 


Com ja he dit, el nivell és heterogeni, però en general és molt baix. Amb 
els pocs crèdits que tenen al grau, no es pot donar contingut i didàctica, 
i la didàctica, sense uns coneixements previs, tampoc serveix per massa 
cosa... Caldria exigir als alumnes un nivell alt d'estudis musicals (4t de 
grau mitjà míniml) i després organitzar cursos de didàctica per a músics 
que volen treballar a les escoles. Lideal seria demanar tot el grau mitjà. 
Per a nosaltres (professors de les universitats) és impossible preparar 
correctament els alumnes que volen fer la menció de música. Fem real- 


Comunicació Educativa, n.2 31, 2018 


Entrevista a Montserrat Ríos 


ment eel que podem. És cert que, al final, els cal passar unes oposicions 
per adquirir una plaça definitiva, i aquí sí que es fa una tria important 
entre els alumnes que estan ben preparats i els que no ho estan. 


lel nivell que es dona actualment a les escoles 2 


Els especialistes de música de les escoles s'han format a les universitats. 
Molts van fer els estudis d'especialitat (abans del grau), on hi havia el 
doble de crèdits de música dels que hi ha actualment. Sé que molts dels 
nostres alumnes treballen bé: han continuat aprenent, fent cursos d'es- 
tiu, molts tenen propostes pedagògiques i creatives molt interessants. 
També sé que ser especialista crema molt: l'especialista de música ha de 
fer classe a tota l'escola, conèixer tots els nens, sempre ha d'estar actiu, 
perquè els nens el veuen un cop a la setmana, ha de fer dansa, audició, 
instrument, cançó, preparar concerts... És una feina molt i molt cansada. 

Molts especialistes, amb els anys, deixen de fer d'especialista i dema- 
nen ser tutors d'una classe. És una llàstima perquè es perden molt bons 
professionals per culpa d'aquesta manca de comprensió envers la seva 
responsabilitat. No es poden treballar totes les hores de música a l'escola 
igual com ho fa un tutor. Els equips docents haurien de ser més sensibles 
a aquesta realitat... 


Existeixen xarxes, relacions, intercanvis entre els mestres especialistes...2 


No crec que hi hagi gaires mecanismes perquè l'especialista de música es 
pugui reunir, fer intercanvi d'idees, propostes amb altres professionals... 
L'especialista de música sovint està sol a la seva escola. Pot tenir més o 
menys sort de trobar un equip que l'entengui, que li doni el reconeixe- 
ment i la vàlua que té, i això és tot... 


Sempre heu treballat perquè la música estigui present a la universitat, i la co- 
val de la URV, de la qual sou la creadora, n'és una manifestació. Com va sorgir 
aquesta iniciativa2 


Quan era estudiant a la universitat, un dia va venir a cantar a Tarragona 
un cor universitari dels EUA. Em va sorprendre i emocionar el seu nivell. 

Feien meravelles. Des d'aquell moment vaig saber que moltes universi- 
tats, especialment les més antigues (Bolonya, Oxford, Salamanca, Coim- 
bra), tenien cors i orquestres universitàries. Vaig pensar que algun dia jo 
voldria crear un cor universitari a Tarragona, i uns dotze anys més tard 
ho vaig aconseguirl 

El rector Joan Martí va ser un gran impulsor de la meva iniciativa i a 
la primera inauguració de curs de la URV ja hi va sonar la coral. Després, 
hem cantat a tots els actes oficials: cerimònies d'honoris causa, inaugu- 
racions de curs, premis, etc. 


Podríem parlar d'alguna bona pràctica, on trobar-hi un model a seguir o al- 
menys tenir-ho com a referent2 


Podríem parlar d'alguns paisos que tenen la música en un llistó amb es- 
tàndards molt alts, com ara Hongria, Alemanya, Finlàndia, Dinamarca... 
Els seus governs han apostat per una educació musical accessible per al 
conjunt de la ciutadania. Aquests paisos asseguren, mitjançant les seves 
lleis, una formació musical de qualitat (amb el suport d'informes de neu- 
rocientífics sobre els beneficis d'aprendre música). 

Els trets principals que caracteritzen aquests models de formació mu- 
sical en l'ensenyament obligatori als paisos amb bones pràctiques d'èxit 
a Europa són: 

e Si parlem de la formació del professorat, aquesta és garantida per 
una bona dotació de crèdits dedicats a matèries pedagògiques, com ara 
educació musical en la primera infància, formació instrumental, pedago- 
gia de la música popular i folllòrica, musicoteràpia i música/moviment, 
amb un equilibri durant el període de formació entre la teoria, la inter- 
pretació i la pedagogia musical. Aquesta preparació dels professors de 
música s'ha d'examinar com una part d'un gran projecte de política edu- 
cativa que té per objectiu la millora educativa del país. 

e Si parlem d'accedir als estudis de mestre de música, l'exigència 
d'una selecció prèvia: les proves d'ingrés, que consisteixen en tasques 
d'improvisació, cantar i tocar, ensenyar a una classe reduida, discussió 
en grup, teoria musical, i proves per avaluar l'habilitat de reacció i ac- 
tuació davant una situació desconeguda ben musical o pedagògica. 

e Si parlem de la música a l'escola, doncs una aposta incondicional per la 
música a l'escola: fermament establerta com a matèria curricular, amb 
uns centres que estiguin adequadament equipats i un professorat ben 
considerat. 


Finalment i per acabar... 


Per acabar m'agradaria donar les gràcies a totes les persones que he tro- 
bat en el camí de l'educació musical, i a totes i tots els pedagogs i músics 
que han treballat perquè la música sigui una realitat present a les esco- 
les. Molts nens i nenes no tindrien accés a la música si no fos per l'escola 
infantil i primària, i aquesta realitat ha estat possible gràcies al treball 
constant i a l'esforç de moltes persones i institucions. Un poble que es- 
tima la seva cultura i que vol educar en la ciutadania responsable ha de 
saber educar en els valors que ofereix l'activitat i la pràctica musical. El 
futur ha de ser sempre millori 

RESUM 

ABSTRACT 

Catalan public schools are constantly improving. Classic formal education, vvhere an 
educator imparts lessons to a passive student, has been shovvn to be unsuccessful and 
has led to nevv methodologies vvhere the student is the main focus and is encouraged 
to act autonomously and to talee independent decisions, thus being guided rather 
than directed. Learning environments have been shovvn to be effective in this regard. 
The present article explains vvhy this is the case and, more importantly, hovv to effect 
this change in public schools. 

La introducció dels ambients d'aprenentatge a les escoles públiques. Estudi de cas 


1. Marc teòric 


Els ambients d'aprenentatge, relaxats, de lliure circulació, són aquells 
espais carregats de continguts on l'ètica i l'estètica van de la mà en la 
creació d'un clima adequat per al creixement harmònic de l'alumnat. 
Els ambients donen resposta a les necessitats internes dels infants i 
asseguren la connexió entre el propi jo i l'entorn que l'envolta. 


(Escola dels Encants, 2018) 


Aquesta és una definició clara i completa d'ambient d'aprenentatge, 
però no és l'única: com veurem més endavant, cada escola defineix els 
seus ambients d'aprenentatge dins de les seves possibilitats. Per saber-ne 
més, cal partir dels seus antecedents: 


Mètode Montessori 


Montessori trenca amb l'educació tradicional: es passa de donar èmfasi 
al coneixement memoritzat a donar-lo a les estructures cognoscitives, 
l'alumne passa d'una participació passiva a una participació activa. El 
seu mètode es du a la pràctica per primera vegada a la Casa dei Bambini 
l'any 1907. 

Per Montessori un ambient hostil és una barrera per a l'aprenentatge. 
S'havia de reformular i adaptar l'ambient de la mesura de l'adult i pas- 
sar-lo a la mesura de l'infant: disposar la classe d'esquerra a dreta (com 
l'ordre d'escriptura), adaptar els mobles i els urinaris a la seva alçada, fer 
servir el paper mural com a calendari, ordenar els materials per colors... 
(1984). 


Aprenentatge globalitzat i centre d'interès de Decroly 


Decroly funda el 1907 l'École de l'Ermitage, on introdueix els centres 
d'interès i perfila la seva teoria sobre la globalització en l'aprenentatge. 
El programa o mètode dels centres d'interès consisteix en l'organització 
d'un programa escolar no fragmentat en assignatures, basat en les pròpi- 
es necessitats dels infants. 

El mètode global es fonamenta en el caràcter global de la percepció i 
de tota activitat mental. Es parteix d'operacions complexes i a continua- 
ció s'analitzen els elements que aquestes operacions impliquen. Aquest 
caràcter global s'aplica tant per al mètode de centres d'interès com per a 
l'aprenentatge de la lectura i escriptura (Dubreucg £ M). 


L'aprenentatge funcional de Claparède 


Segons Claparède, trobem tres etapes d'educació funcional: 


1. Posar l'alumne en la situació adequada perquè sorgeixin en ell una 
necessitat i un interès determinat. 


2. Provocar, mitjançant la necessitat suscitada, la reacció per satis- 
fer-la. 


3. Adquisició dels coneixements adequats per aconseguir aquesta 
satisfacció. Aquesta adquisició es fa posant en pràctica el lema eel 
treball com a joc-, ajustant les circumstàncies en cada cas (Taber- 
nero del Rio, 1997). 


Els tallers de Freinet 


A la primera meitat del segle xx Freinet converteix el concepte d'escola en 
taller, donant resposta a l'educació pel treball. En aquesta concepció es 
troben dos tipus de tallers diferents: per una banda el treball manual de 
base, i per l'altra els que tenen relació amb l'activitat evolucionada, socia- 
litzada i intellectualitzada: coneixements i documentació, experimenta- 
ció de tot tipus, creació i comunicació artística i expressió i comunicació 
escrites. 


Loris Malaguzzi i els tallers d'expressió 


Malaguzzi va idear un model d'escola que es caracteritzava per la utilitza- 
ció d'una metodologia constructivista en què l'alumne és el protagonista 
del seu aprenentatge. La idea és que els infants han d'explorar el món, i 
per tant s'han de sentir que en formen part. Des d'aquesta perspectiva, es 
creu que els infants ja neixen amb les capacitats per aprendre, i a través 

de la cooperació, la interacció i la comunicació es converteixen en agents 
actius, constructors del seu propi aprenentatge. 

El pes per fer possible aquesta perspectiva recau a donar importància 
als espais i materials utilitzats. Crear espais idonis on es doni cabuda a la 
creació i al descobriment. Com deia el mateix Malaguzzi, d'aula d'infan- 
til ha de ser una espècie d'aquari transparent on es reflecteixin les idees, 
les actituds i les persones- (1966). 


Els ambients de Rebeca i Mauricio VVild 


El matrimoni VVild va crear un projecte educatiu basat en l'acompanya- 
ment dels processos de desenvolupament dels infants, respectant i tenint 
en compte les seves necessitats autèntiques. En el llibre Educar per ser de 
Rebeca VVild (2002) destaca la seva tasca des dels seus inicis al jardí d'in- 
fants Pestalozzi, on van començar treballant amb les propostes pedagò- 
giques de Piaget, Montessori i el mateix Pestalozzi. En la pedagogia VVild 
es creu que no és el nen qui s'ha d'adaptar a l'escola, sinó els docents i el 
centre a les necessitats de l'infant. 


Els racons 


El treball per racons està planificat: consisteix en una bona distribució 
dels espais amb una delimitació clara, diversos tipus d'activitats amb 
materials curosament escollits i organitzats de tal manera que cada in- 
fant pugui escollir i trobar propostes interessants que responguin a les 
seves necessitats i ritme de desenvolupament i aprenentatge (A. Riera 
Jaume, Ferrer Ribot, Ec Ribas Mas, 2014). 


Models d'èxit a l'escola pública 


Ja hem vist la definició i els antecedents, però per valorar si es poden apli- 
car hem de veure què en diu i com entén el concepte el currículum i de 
quina manera ha estat aplicat per les escoles públiques. 

Segons el currículum, els ambients d'aprenentatge drepresenten una 
organització on l'infant es converteix en el constructor del seu propi apre- 
nentatge a partir del joc, la investigació i les relacions amb els companys 
explorant amb llibertat segons els seus interessos i motivacions- (2016). 

En aquest apartat es tenen en compte models de més i menys experi- 
ència per veure'n els conceptes comuns que prenen més força. 

Les escoles que s'han tingut presents en aquesta observació són les se- 
gúents: Escola El Martinet de Ripollet, Escola Polinyà de Polinyà, el Roure 
Gros de Santa Eulàlia de Riuprimer, Escola Congrés-Indians de Barcelo- 
na, Escola dels Encants de Barcelona, Escola Ítaca de Manresa, Escola Els 
Pinetons de Ripollet i Escola Can Manent de Cardedeu. 

Tot i que no totes les escoles realitzen ambients d'aprenentatge a par- 
tir de primària, sí que majoritàriament hi ha tres comunitats: petits (P3- 
P5), mitjans (1r-37) i grans (4t-6è), en el cas de realitzar ambients, en les 
tres comunitats s'utilitza aquesta classificació. 

Els ambients de cada escola tenen diverses classificacions: per l'àmbit 
que es treballa en cada espai, segons si es fan a l'exterior o a l'interior, o 
entre microespais i macroespais. 

En aquests models d'èxit els materials o provocacions són bàsicament 
de tres tipus: 


1. Materials de gran qualitat: superen el preu habitual, però duren 
molt més i no s'han de renovar constantment. 


2. Materials d'origen natural: material noble que aporta calidesa als 
ambients i un tipus de sensacions concretes a les persones que els 
habiten. 


3. Materials reutilitzats: habiten l'espai de l'escola amb la seva perso- 
nalitat, aportant la seva pròpia bellesa. 


En els ambients d'aprenentatge aquestes escoles parteixen de l'avalu- 
ació continuada: s'hi avaluen paràmetres com l'assertivitat, la confiança, 
la curiositat, la relació efectiva i l'empatia, la competència, l'autonomia i 
la cooperació, el temps, el ritme, el respecte i els coneixements. Pel que fa 
a el paper dels educadors, parlen de provocar, promoure, observar, estar 
a disposició, estar atent i motivar com a accions bàsiques. 

2. Marc metodològic 


Per descobrir els problemes amb què es troba l'escola pública en la in- 
troducció dels ambients d'aprenentatge i quines solucions hi dona, s'ha 
utilitzat la investigació qualitativa. L'anàlisi del context són dues escoles 
públiques de la comarca del Baix Penedès: 

1. L'Escola A, amb 255 alumnes, situada en un poble de 3.091 habitants, 
que inicia el curs 2016-17 els ambients d'aprenentatge a educació infantil. 


VV 


Ambients d'aprenentatge a l'escola A 


2. UEscola B, amb 347 alumnes, situada en un poble de 2.323 habitants, 
que va iniciar els ambients d'aprenentatge el curs 2014-15. 


Ambients d'aprenentatge a l'escola B 


Ambdues s'han comparat amb l'escola R (escola de referència), la Te- 
resa Godes del Montmell (Baix Penedès). 

Els instruments més importants utilitzats en la metodologia han estat 
el diari de camp i les entrevistes. D'una banda, entrevistes estructurades 
als mestres i als equips directius implicats: 8 a mestres d'educació infan- 
til, 4 a mestres de cada escola estudiada i 1 als equips directius de cada 
centre. I d'altra banda, una entrevista amb l'expert de l'escola R, el direc- 
tor Toni Alvarez, i amb la coordinadora d'educació infantil, Yolanda Sàez. 
Ambdós han viscut l'experiència de la introducció dels ambients d'apre- 
nentatge i han assolit l'èxit, amb una experiència en el tema de gairebé 


deu anys. 


3. Resultats 


A través dels instruments s'ha pogut extreure com són els ambients 
d'aprenentatge a cada centre: 


Taula 1. Característiques dels ambients a les escoles A, Bi R 
(Pere Raventós, abril 2018) 


Característiques Ambients escola R Ambients escola A Ambients escola B 
Dies a la setmana 4 5 3-4 
Durada 2h r5h 2h 

Lliure circulació Total Parcial Sí 
Internivell Sí Parcial No 
Infantil Sí Sí Sí 
Primària Sí Només 1r No 
Quantitat d'ambients 6 aa Cl 9 espais 


De l'entrevista a l'expert han sorgit uns consells per iniciar els ambi- 
ents d'aprenentatge i s'ha vist si ambdues escoles els havien complert: 

Taula 2. Consells de l'escola R per iniciar els ambients, comparats amb A i B 


(Pere Raventós, abril 2018) 


Consells per iniciar Com els han dut a terme Com els han dut a terme 
ambients escola R a l'escola A a l'escola B 
Formació No totes les mestres. Formació variada. 


Partir dels materials que 
tenen 


No: els van iniciar després de 
crear i elaborar materials. 


No: els van iniciar després de 
crear i elaborar materials. 


Visitar escoles que funci- 
onen per ambients 


Una visita 


Moltes visites 


Vincle fort equip de mes- 
tres. 


No del tot: una de les mes- 
tres no ha format part del 
procés. 


Lequip d'infantil va iniciar 
els ambients amb un fort 
vincle. 


Acceptació total per part 
de la direcció 


Sí 


Part de l'equip era reticent 
al canvi. 


Paciència amb l'avalua- 
ció, tenir en compte l'eta- 
pa (3 anys) 


Pors en l'avaluació: no tenen 
la perspectiva dels 3 anys. 


Pors en l'avaluació: no tenen 
la perspectiva dels 3 anys. 


Treballar molt amb les fa- 
mílies 


Poc treball amb les famílies. 


Poc treball amb les famílies. 


De les entrevistes a mestres i equips directius implicats destaca com 
a resultat l'aparició de nou problemes en la introducció dels ambients 


d'aprenentatge: 


1. No tenen formació / Poca formació 


EU ON US 


quins espais i materials utilitzar 


8. Manca de consens en quin ha de ser el paper del mestre en els am- 


bients i l'actitud dels alumnes 
9. Actitud de por per part dels pares 


Falta de temps / Poc temps per dur a terme els canvis 
Manca treball en equip. Temps i qualitat d'aquest 
Escassetat de materials 
Carència de recursos humans / Falta de suports 

Calen reunions amb el claustre i la direcció 

Mancança d'idees riques i variades / Dificultats en la decisió de 

4. Conclusions 


En les conclusions d'aquest estudi cal analitzar els supòsits de partida 
que s'havien donat prèviament per veure si s'han complert. El primer su- 
pòsit de partida era que les escoles públiques tenen dificultats per inclou- 
re en la seva metodologia els ambients d'aprenentatge: com s'extreu dels 
resultats obtinguts, les tres escoles han tingut problemes en l'inici de la 
nova metodologia. 

El segon supòsit de partida era les escoles públiques es troben en pro- 
blemes i dificultats semblants en la introducció dels ambients d'apre- 
nentatge. També es dona: les tres escoles han passat per problemes sem- 
blants, tot i que l'experiència fa que els problemes de l'escola A ja hagin 
estat superats per B i per R. 

Pel que fa als objectius generals: 

e — Descobrir quins problemes es donen i per què en les escoles que 

inicien els ambients d'aprenentatge. 

e — Trobar possibles solucions a aquests problemes. 

Hem vist en la secció de resultats els nou problemes que han sorgit. 
N'analitzem el perquè de manera global: 

Les mestres volen aplicar una nova metodologia de la qual no han re- 
but prou formació i senten inseguretat al respecte. Algunes de les docents 
culpen el Departament de no facilitar aquesta formació. 

L'horari i l'estructura organitzativa no faciliten el temps remunerat 
suficient per poder crear els ambients. Es troben que, si prioritzen el 
temps a favor de la nova metodologia, altres aspectes de l'escola se'n po- 
den ressentir. 

Lescassetat de materials ve donada pel requeriment de la mateixa me- 
todologia. Els ambients no s'entenen sense materials rics i diversos. La 
gravetat del problema es dona a la posada en marxa de la metodologia, 
després cal fer un treball de seguiment, renovar materials que es fan mal- 
bé, canviar els que no funcionen, etc. 

Pel que fa a la mancança de recursos humans, es coincideix a culpar 
el Departament: les ràtios de mestres per alumnes venen donades per 
aquest, i tot i que hi ha un marge organitzatiu que depèn de l'escola, es 

coincideix amb la idea que dur a terme els ambients seria més fàcil i pràc- 
tic amb més mestres acompanyant els infants i ideant la metodologia. 

Cada membre de l'equip pot tenir el seu concepte d'ambients d'apre- 
nentatge, pel que fa a quin és el paper del docent i com ha de ser l'apre- 
nentatge de l'infant. En aquest punt, si no hi ha una línia de centre acor- 
dada per tots els implicats, els ambients poden no funcionar. Si un mestre 
acompanya però l'altre empeny, si un deixa que els alumnes saltin a un es- 
pai i Paltre no, s'estan creant contradiccions. És important que al principi 
de la introducció tothom tingui clar el seu paper i les normes destinades 
als infants, i que es puguin fer trobades per revisar actituds i valorar el 
compliment de les normes o el sorgiment de noves en el transcurs del curs. 

Finalment, és un problema veure que la tasca feta no està arribant a 
les famílies, això crea més inseguretat a les mestres i un desgast. Es pot 
donar aquest problema per una falta d'informació i participació de les fa- 
mílies. Per una banda, abans d'introduir la metodologia se n'hauria d'in- 
formar i formar els pares, començar amb la major part de les famílies en 
contra desgastarà el projecte i li traurà sentit. Per altra banda, s'ha d'en- 
tendre que fer arribar el projecte als pares i mares no és cosa d'una sola 
reunió i que calen espais de formació i debat regulars. 

RESUM 

Vivim en una societat dinàmica i canviant, per això l'educació ha de donar resposta 
a les necessitats de la societat en què vivim. És precisament la necessitat d'educar 
per a la vida i d'aproximar la natura als infants de les ciutats el que ha impulsat la 
investigació d'aquest article. La idea del projecte és comprovar la viabilitat i beneficis 
d'integrar l'aprenentatge de botànica a l'aire lliure dins del sistema Amara Berri sense 
modificar els principis metodològics i les característiques que el conformen. 

ABSTRACT 

VVe live in dynamic and changing society vvhich needs an education system that vvill 
meet its needs. Consequently, the present article focuses on this need to provide 
children vvith an education that vvill equip them for the life and vvhich vvill bring the 
natural vvorld to those vvho live in cities. The idea behind the project is to determine 
the feasibility and benefits ofintegrating outdoor botany classes into the Amara Berri 
system vvithout modifying its methodological principles and characteristics. 


IREVVVORDS 
Amara Berri system, botany teaching, outdoor education, nature, pedagogical 
innovation. 


La botànica a l'aire lliure. Una millora del sistema Amara Berri2 


1. Introducció 


Avui en dia, aproximadament més el 8596 de la població catalana habita 
en nuclis urbans, on la densitat de població supera els 300 hab/Rm" i els 
5.000 habitants per municipi (Goerlich 8: Cantarino, 2015). Això significa 
que la major part de la població gairebé no està en contacte directe amb 
l'entorn natural, i molts cops aquest contacte es realitza en parcs o espais 
naturals artificialment incorporats a les ciutats (Ministeri d'Agricultura i 
Pesca, Alimentació i Medi Ambient d'Espanya 2004). 

D'altra banda, tenint en compte l'èmfasi per l'educació vivencial i 
competencial que cada vegada és més present a les nostres aules, sembla 
dificil no ensenyar ciències naturals en entorns naturals. 

En aquest estudi es pretén mostrar els avantatges i inconvenients de 
l'ensenyament de la botànica a l'aire lliure mitjançant un sistema educa- 
tiu basat en l'autonomia de l'alumne, la cooperació, la vivencialitat i com- 
petencialitat dels aprenentatges. Per fer-ho, s'ha seleccionat l'Escola Mas 
Clariana de Cambrils, que des del curs 2015-16 treballa seguint el sistema 
Amara Berri. 


2. Sistema Amara Berri 


A final dels anys setanta un grup de mestres del País Basc va iniciar el 
projecte 4La globalització com a procés vital dins d'un sistema oberta, ba- 
sat en la teoria general dels sistemes de L. von Bertalanfy (1979) i les ex- 
periències recollides al llibre La escuela que pudo ser (Equipo Durango, 1979). 
L'objectiu principal d'aquest sistema de treball, que amb els anys va ser 
anomenat sistema Amara Berri, és impartir ensenyaments vivencials i sig- 
nificatius per a la vida fomentant les característiques individuals de les 
persones dins d'un món social (Anaut, 2004). Per poder dur-lo a terme es 
van crear els principis metodològics segients (Departament d'Educació 
del Govern Basc, n. d.): 

e — Individualització: cadascun dels i les alumnes és diferent, treballa 
al seu propi ritme i nivell des de les seves pròpies capacitats i des 
de la situació en què es troba. Aquest principi està directament 
relacionat amb el concepte de diferència i diversitat. 

Socialització: és la concepció dels individus com a integrants i par- 
tícips d'una societat cooperativa que no actuen de manera indivi- 
dualista, ni dominant, ni parasitària. 


Activitat: en referència a la capacitat d'actuar de manera autòno- 
ma i reflexiva dels i les alumnes. Fomentant de manera directa les 
pràctiques com l'adquisició dels conceptes teòrics i la recerca com 
a mètode per arribar a adquirir-los i aplicar-los. 


Creativitat: capacitat dels i les alumnes de crear i inventar com a 
objectiu de superar el que han après i desenvolupar la intelligència 
creativa. 


Llibertat: entenent la llibertat com l'estat vital que es mou entre els 
individus i la societat. I comprenent també la llibertat el dret a 
pensar, expressar, escollir, manifestar-se com és, respectant als 
altres i l'entorn que ens envolta. 


Globalització: el sistema Amara Berri entén la globalització com un 
procés vital dins d'un sistema obert, on tots els components que el 
conformen es relacionen i donen sentit entre si. 


Normalització: és el principi que porta a la concepció dels contex- 
tos, departaments i en definitiva de tots els àmbits educatius per 
saber situar-nos-hi. Va dirigit a l'alumnat i el professorat com a 
procés d'ordenació de la ment, els afectes i la vida. 


Partint dels principis metodològics del sistema, el projecte curricular 
dels centres Amara Berri ha anat evolucionant i adquirint les segúents 
característiques metodològiques úniques i específiques (Departament 
d'Educació del Govern Basc, n. d.): 

La programació es du a terme mitjançant activitats vitals interdis- 
ciplinàries on predomina una àrea de coneixement. Aquestes activitats 
vitals (activitats-joc) es designen amb l'expressió contextos socials, estables 
i complementaris. 


Contextos socials: és la part de l'activitat que fa que els infants 
mostrin les seves emocions i crein els seus esquemes actitudinals. 


Contextos estables: el fet que els infants rotin pels diferents con- 
textos de manera periòdica i sistemàtica fa que els i les alumnes 

profunditzin més en les possibilitats que ofereix cada context. No 
són estàtics, sinó sistemàtics i interactius. 


e — Contextos complementaris: treballar diferents contextos durant 
el curs fa que els i les alumnes desenvolupin la seva personalitat i, 
alhora, relacionin altres conceptes treballats de diferents maneres 
en altres contextos. 


En aquests contextos, totes les activitats i tasques que duen a terme 
els infants tenen un sentit i objectiu que els infants han de poder com- 
prendre. El aper a quèr implica l'adquisició de continguts significatius i 
forma part de l'estructura d'adquisició d'eines i recursos per a la vida, i en 
el cas de publicar-ho als mitjans de comunicació de l'escola, augmenta el 
sentiment de pertinença de la tasca i l'autoexigència per fer-la ben feta. 
A més a més, per facilitar el ritme de treball i l'autonomia dels alumnes, 
s'ha creat l'anomenat mètode de treball, una pauta escrita amb metes im- 
mediates que els i les alumnes han de seguir en qualsevol context en el 
qual treballin. 

Una altra iniciativa del sistema Amara Berri ha estat unificar la bibli- 
oteca i de l'aula d'informàtica. L'objectiu és crear un espai que agrupi tots 
els recursos relacionats amb la cerca d'informació i comunicació que fan 
servir els infants i el professorat del centre per dur a terme les activitats 
d'ensenyament i aprenentatge. 

Una de les grans modificacions realitzades per aquest sistema, en 
comparació amb l'ensenyament convencional, ha estat l'organització i di- 
nàmiques de treball dels docents i de l'alumnat. Desapareix el concepte 
d'un únic mestre o una única mestra per a un grup classe. En el sistema 
Amara Berri els i les mestres s'especialitzen en un departament amb con- 
textos estables pels quals els i les alumnes passen de manera periòdica. 
Aquesta especialització i divisió del professorat en diferents àrees de co- 
neixement permet una valoració més contrastada del desenvolupament 
dels infants i un major coneixement de l'àrea que imparteix. Tot i no tenir 
un mestre o una mestra principal, els infants tenen un tutor o tutora, 
amb el qual es reuneixen tots els matins durant aproximadament quinze 
minuts. Aquest sistema d'especialització dels i les mestres requereix una 
estructura organitzativa molt detallada. 

D'altra banda, basant-se en el fet que les relacions humanes reals es 
donen entre individus de diferents edats, dins del mateix cicle els i les 
alumnes són agrupats barrejats per edats. A més a més, les activitats es- 
tan dissenyades de manera que els i les alumnes avancin en funció del seu 
propi ritme i nivell individual. Aquesta agrupació i disseny de les activi- 
tats potencia el principi d'individualització i el desenvolupament cons- 
tant dels treballs grupals apostant per la diversitat com a una qualitat que 
aporta riquesa a l'aula i no com un fet discriminatori. També es treballa 
perquè quan els i les alumnes critiquin una tasca o un treball realitzat per 
un company, companya, mestre o mestra ho facin de manera positiva, 
amb l'objectiu d'ajudar a millorar a qui ha realitzat la tasca, explicant el 
que està malament, no els agrada i valorant el que està bé i els agrada. 
Aquesta dinàmica reforça els valors de diàleg, tolerància i respecte de les 
opinions dels altres, alhora que potencia els hàbits de crítica constructiva 
i positiva. 


3. Descripció de l'experiència 


Per tal de comprovar la viabilitat de l'aplicació del treball a l'aire lliure 
dins del sistema Amara Berri, s'ha dut a terme una experiència pràctica 
que proporcionarà la informació necessària per comparar i estudiar les 
diferències entre el comportament i la qualitat general dels aprenentat- 
ges. Per fer la investigació es va contactar amb l'Escola Mas Clariana de 
Cambrils (única escola catalana que treballa amb el sistema Amara Berri). 
Com a mostra d'estudi s'ha emprat els 97 alumnes dels quatre grups de 
tercer cicle. Dos grups han fet les sessions de botànica a un parc proper a 
l'escola i els altres dos ho han fet a l'aula ordinària. Els grups van ser cre- 
ats a inici de curs des del centre per tal de fer-los el més semblants entre 
si pel que fa a nivells d'aprenentatge i diversitat. 

Tenint en compte que l'objectiu de la investigació se centra en com 
afecta el treball de la botànica en els infants amb relació a l'espai on s'es- 
tudia, s'ha emprat el mètode descriptiu que, com el seu propi nom indica, 
té com a propòsit descriure situacions, esdeveniments i fets, dir com són 
ji com es manifesten (DanhXe, 1989). 

Posteriorment, s'han escollit quatre variables que permetran conèixer 
millor la viabilitat de la incorporació d'aquesta manera de treballar dins 
del sistema Amara Berri. Les variables seleccionades són la qualitat i la 
quantitat de tasca realitzada pels alumnes, la implicació en l'activitat i el 
comportament amb el grup i l'ambient de treball. Per tal de minimitzar 
les variacions en les dades, s'ha establert com a variable control el dossier 
de treball. 

Aquesta experiència s'ha dut a terme en tres sessions integrades dins 
del marc de treball de l'Escola Mas Clariana de Cambrils. Basant-nos en el 
mètode de treball del sistema Amara Berri, el dossier d'activitats elaborat 
consta d'activitats inicials, de desenvolupament i de síntesis organitza- 
des de manera que el grau de dificultat i comprensió vagi en augment. 
D'aquesta manera es pot veure i valorar de manera objectiva el progrés de 
cadascun dels alumnes, independentment del nivell d'aprenentatges que 
han adquirit al final de l'experiència. 

Tal com es du a terme en el sistema Amara Berri, les activitats que re- 
alitzen els infants no estan programades per a una sessió concreta, sinó 
perquè cadascun d'ells avanci al seu propi ritme. 

Ambdós grups realitzen les mateixes sessions amb dues diferències. 
La primera, i en la qual es basa l'experiència, és l'entorn de treball. Dos 
dels grups realitzen les sessions en un parc proper al centre educatiu, 
que, tal com explica l'antic enginyer botànic de Cambrils, antigament era 
el jardí de la masia que dona nom al centre. Els altres dos grups fan les 
sessions a l'aula ordinària, amb la mateixa distribució en què treballen la 
resta de temes del context dels éssers vius. 

La segona és consequència directa de la primera, ja que és degut a la 
manera en què els infants obtenen la informació. Els grups que treballen a 
l'aire lliure obtenen la informació de l'experimentació i l'observació direc- 
ta dels elements d'estudi, mentre que els altres dos grups l'obtenen de lli- 
bres de text prèviament seleccionats i que utilitzen de manera autònoma. 

Un cop establertes les variables d'estudi i les variables dependent i 
independent, s'han elaborat els instruments d'obtenció de dades. Per tal 
de recollir les dades sobre el rendiment de l'alumnat, s'han fet servir tres 
dossiers d'activitats de diferents temàtiques i de nivells similars relaci- 

onats amb la morfologia vegetal. S'ha escollit aquest instrument perquè 
permet recollir dades sobre la qualitat i la quantitat de coneixement que 
han adquirit els infants. També permet economitzar temps i esforç en la 
seva aplicació. A més a més, està dissenyat de manera que està inclòs dins 
del mètode de treball creat pel sistema Amara Berri. D'altra banda, per tal 
de recollir les dades conductuals dels i les alumnes s'ha escollit la rúbri- 
ca d'observació directa, ja que permet enregistrar la conducta de manera 
simple, ràpida i objectiva. També permet economitzar temps i esforç en 
la seva aplicació gràcies al fet que únicament s'ha de seleccionar la graella 
amb la definició de la conducta que mostra l'infant durant les sessions. 


4. Descripció de les sessions 


Les sessions a l'aire lliure, tal com s'ha dit abans, s'han dut a terme al parc 
que antigament era el jardí del Mas Clariana. En aquesta part de l'experi- 
ència els infants s'agrupen en els tres contextos: fulles: flors i fruits, i tija 
i capçada. En cada context hi ha entre 8 i 9 infants. I cada context es di- 
videix en dos grups d'entre 4 i 5 persones. Els alumnes tenen un dossier 
específic per a cada context. Per tal d'obtenir la informació necessària per 
completar el dossier, s'ha collocat prèviament a la sessió una fitxa identi- 
ficativa en cadascun dels arbres. 


Bibliografia de l'aula 
Alumnes observant les fulles d'un arbre 

Els altres dos grups han fet les sessions a l'aula de coneixement del medi 
habitual, i les activitats s'han basat en la recerca activa d'informació en ba- 
ses de dades. Per tal de cercar aquesta informació, s'ha creat una bibliogra- 
fia que inclou tot els coneixements necessaris per completar els dossiers. 


5. Obtenció de dades 


Per recopilar les dades sobre el rendiment de l'alumnat s'ha emprat com 
a mostra els i les alumnes de cicle superior que treballen mitjançant el 
sistema Amara Berri, independentment de l'entorn on faran la sessió 
de botànica. Aquest instrument consisteix en tres dossiers d'activitats 
de diferents temàtiques relacionats amb la morfologia vegetal. S'ha es- 
collit aquest instrument, ja que permet recollir dades sobre la qualitat i 
la quantitat de coneixement que han adquirit els infants. També permet 
economitzar temps i esforç en la seva aplicació. 

L'obtenció de les dades conductuals i del nivell d'implicació dels i les 
alumnes s'han avaluat amb una rúbrica d'observació directa. Les dades 
s'han transcrit en dos fulls de càlcul, en funció d'en quin entorn han re- 
alitzat les proves de coneixement. Finalment, es fa la mitjana aritmètica 
de les puntuacions assignades per la rúbrica d'observació directa a cada 
variable. 


6. Resultats 


Primerament, es comparen els resultats obtinguts a les proves de rendi- 
ment realitzades per l'alumnat en dos entorns diferents. Cal destacar la 
participació en la correcció i observació de les proves de la doctora en an- 
tropologia i mestra de ciències naturals al tercer cicle del sistema Amara 
Berri, Sandra Rizza. 

Els resultats obtinguts envers la quantitat de la tasca realitzada mos- 
tren una clara diferenciació entre els dos entorns. Tots els i les alumnes 
que han treballat a l'aire lliure completen el 10096 de la tasca en una sessió. 
D'altra banda, els infants que han treballat a l'aula han complert de mit- 
jana un 63,596, i només un dels dotze grups ha pogut acabar el dossier en 
una sessió. 

Comparativa de la qualitat de tasca en relació amb l'entorn on s'ha fet 


Amb relació a les dades referents a la qualitat de la tasca realitzada, 
s'observa com els infants que han dut a terme la prova a l'aire lliure han 
millorat la qualitat respecte a l'alumnat que treballa a l'aula ordinària, 
amb 16 punts més de mitjana que l'alumnat que treballa a l'aula ordinària. 

Comparativa del nivell d'implicació de l'alumnat en relació a l'entorn on s'ha fet 


Els resultats en relació amb el nivell d'implicació de l'alumnat en la 
realització de la tasca són molt similars en ambdós entorns, ja que només 
els separa un 396 respecte a la mitjana d'implicació total. 

Comparativa del comportament de l'alumnat en relació amb l'entorn on s'ha fet 


Finalment, els resultats obtinguts en la recollida de dades relatives al 
comportament de l'alumnat amb els seus grups de treball mostren com 
els que treballen a l'aire lliure es comporten millor amb els companys i 
el material que els i les que ho fan a l'aula ordinària. Aquestes dades es 
veuen reflectides al gràfic 4, on es mostra com l'alumnat que treballa a 
l'aire lliure està 16 punts per damunt que els que ho fan a l'aula ordinària. 


7. Conclusions 


Basant-nos en els resultats obtinguts en l'experiència, podem afirmar 
que treballar la botànica a l'aire lliure no només és aplicable dins del sis- 
tema Amara Berri, sinó que és beneficiós per al rendiment i la conducta 
de l'alumnat. És per aquest motiu que considero que és viable i necessari 
implementar les sessions de botànica a l'aire lliure dins del sistema Ama- 
ra Berri. 

Personalment, i com a observador directe de l'experiència, m'ha sor- 
près molt la velocitat i la qualitat amb què duien a terme la tasca al parc, 
gairebé com si fos un joc, amb un alt nivell d'aprenentatge. I concreta- 
ment m'agradaria recalcar la gran diferenciació de nivell en l'activitat 
de dibuix científic entre els alumnes dels dos entorns: els alumnes que 
treballaven a l'aula convencional tendien a dibuixar arbres simples i poc 
definits, mentre que els que ho feien a l'aire lliure detallaven la forma de 
les fulles, l'escorça, les branques... Això demostra que, tot i que s'hauria 

d'estudiar amb més profunditat, el treball a l'aire i el contacte directe amb 
la natura també pot afavorir el desenvolupament d'altres competències. 
Finalment, voldria destacar que la intenció d'aquest projecte no ha es- 
tat crear res nou, sinó unir bones idees ja existents: la unió de pedagogia 
a l'aire lliure, necessària per apropar la natura al món urbà, amb el siste- 
ma Amara Berri, creat per a donar resposta un món en constant canvi. 

RESUM 
4El rosa per a la nena i el blau per al nents. aQue bonica i dolça que etsls. eMira 
que bé que juga a futbol el meu nen.... Els estereotips de gènere encara són molt 
presents en la nostra societat. Però, d'on reben aquests referents els infants2 

Els contes són una eina metodològica molt present en totes les escoles i en 
la vida dels infants. Aquesta recerca té l'objectiu principal d'identificar els este- 
reotips de gènere que podem trobar als àlbums ilustrats proposats pel Centre 
de Recursos Pedagògics (CRP), a partir de l'anàlisi de l'àlbum il-lustrat çOn és la 
lluna2 

En aquest article es fa una reflexió de la important tasca del docent en l'elec- 
ció dels llibres per treballar amb els infants. També es vol conscienciar la societat 
sobre la presència d'aquests estereotips i sobre els missatges que transmetem 
inconscientment als infants. 

ABSTRACT 

SPinR for girls and blue for boysl" Arern't you svveet and pretty2" "LooX hovv vvell 
my boy plays football" Gender stereotypes are still very present in our society, but 
vvhere do children get these role models from2 

Tales and stories are commonly used in all schools and are generally often 
present during the life of a child. The main objective of the present article is 
to identify gender stereotypes in the illustrated boolis proposed by "Centre de 
Recursos Pedagògics" (Centre for Pedagogical Resources) and specifically in the 
bool "On és la lluna" (VVhere is the moon2). 

The present article reflects on the important decisions facing teachers 
vvhen they choose boolss for the children they vvori vvith. It also seels to raise 
avvareness in society about the presence of these stereotypes and the messages 
that vve unconsciously transmit to children. 


REYVVORDS 
Literature, illustrated bools, stereotypes, childhood education, story: 
coeducation. 


Princeses i guerrers. :Què en fem dels estereotips: 


1. Introducció 


Aquesta recerca neix d'una motivació personal per resoldre problemes 
de desigualtat social des de l'escola. A partir d'una bona pràctica docent, 
l'alumnat pot ser un agent de transformació que modifiqui les relacions 
de poder, d'abús i de limitacions estereotipades pel gènere. 

El meu objectiu és conscienciar els docents de la situació de desigual- 
tat de gènere actual, acceptar-la i fer actuacions per canviar-la. Pensar 
quina informació donem a l'alumnat i amb quin propòsit ho fem. Cal que 
els infants esdevinguin unes persones crítiques amb la realitat social i 
personal i que tinguin respecte pels drets humans. 

Així doncs, què estem transmetent als infants per tenir la societat que 
tenim) I de quina manera2 D'on reben els infants els seus referentsè Quins 
valors tenen aquests Com podem canviar la situació com a docentsè 

Vivim en una societat complexa i canviant, plena d'estímuls, de publi- 
citat falsa, de campanyes de moda amb cossos perfectes i referents fut- 
bolístics masculins. Els infants reben tots aquests estereotips de gènere 
mitjançant la televisió, les tauletes, els mòbils..., però també a través dels 
familiars, docents i grup d'iguals. 

L'educació de caràcter és un procés de transmissió de valors als in- 
fants. El seu objectiu és educar els nens i les nenes com a éssers desperts, 
afectius, morals i honestos que usin les seves millors capacitats. Un dels 
millors mètodes de l'educació de caràcter és el conte, en particular, els 
àlbums illustrats. A partir d'aquests és més efectiva la transmissió de va- 
lors, com la tolerància, la generositat i la cooperació als infants, ja que 
el que no entenen amb el text ho entenen amb la imatge (Turan Ulutas, 
2016). 

Tot i així, els contes i àlbums iHlustrats, com molt del material que 
tenim a les escoles, no són exempts d'aquests estereotips de gènere. És 
evident que els contes clàssics n'estan plens: de fet s'han fet molts estudis 
que ho demostren. Per aquest motiu, he volgut analitzar un àlbum iHus- 
trat modern, per tal d'investigar la situació actual respecte a la literatura 
infantil. 

2. Els estereotips de gènere i els àlbums illustrats 


Els estereotips tenen molta relació amb el perjudici i la discriminació, 
però és important saber-los diferenciar. Un perjudici és un conjunt de 
creences de ecaràcter negatiu, amb relació a un grup social que estan 
formades d'estereotips. I la discriminació, segons León Rubio, és la con- 
ducta de falta d'igualtat en el tractament d'un grup social que ja té un cert 
perjudici (Gonzàlez, 1999). 

Els estereotips de gènere són característiques psicològiques o trets de 
la conducta que es creu que són més o menys frequents en els homes que 
en les dones. Alguns d'aquests estereotips que fan referència als homes 
són la dominància, l'emprenedoria, la independència, la confiança en un 
mateix... I els de la dona són la dependència, la maternitat, la tendresa, 
la sensibilitat, la fragilitat... (Viladot, 1993). 

Així doncs, no només parlem de blau i rosa, de guerrers i princeses, 
de capes i vestits, sinó que hi ha molt més quan parlem d'estereotips de 
gènere. Aquests són presents en la vida de l'infant abans de néixer, i quan 
arriben a l'escola ja tenen estereotips adquirits per part de la seva família 
i entorn. La família, igual que l'escola i el grup d'iguals, són agents de 
socialització diferenciada. 

Pel que fa a l'escola, hi ha molts materials on podem trobar estereotips 
de gènere, un dels quals són els contes i àlbums illustrats. Làlbum iHus- 
trat és un molt bon recurs per treballar amb infants, especialment d'entre 
O i 6 anys, ja que els dona la possibilitat d'entendre la història sense la 
descodificació del text. També ajuda els infants a introduir nous concep- 
tes i vocabulari del món mitjançant les imatges. 

Emma Bosch defineix l'àlbum com un art visual d'imatges sequencials 
fixes i impreses sostingudes en l'estructura de llibre: la seva unitat és la 
pàgina: la illustració és primordial i el text pot ser subjacent. La iHustra- 
ció és més important que el text i imprescindible per entendre la histò- 
ria (Badia, Lladó, 2014). Per aquest motiu en l'anàlisi de l'àlbum he posat 
molta atenció a les imatges i els seus detalls. 

Com ho viuen els infants: 


L'infant ja experimenta, des d'abans de néixer, les diferències de classe 
social i de gènere, que en la mesura del seu desenvolupament psicosocial 
es van fent cada vegada més evidents. 

Els infants poden entendre el missatge diferent depenent del seu ni- 
vell maduratiu. La comprensió dels contes és un procés cognitiu complex 
emmarcat en un context sociocultural. El fet de comprendre i recordar 
un conte es produeix sempre dins d'un context humà que està organitzat 
culturalment. 

Linfant que escolta els contes s'identifica fàcilment amb l'heroi, a tra- 
vés d'aquest procés d'identificació, l'alumnat pot imaginar-se que pateix 
els mateixos sentiments que el personatge de la història. Això ho pot fer 
gràcies a les neurones mirall. 

Rizzolatti, Fadiga i Gallese (1996) afirmen que les neurones mirall pos- 
sibiliten entendre les intencions de les altres persones, posar-se al lloc 
de l'altre i llegir els seus pensaments, sentiments i desitjos. Per tant, els 
contes afavoreixen la proximitat emocional amb el protagonista, el qual 
proporciona l'accés a les creences, als pensaments i a la predicció de les 
accions i sentiments. 


Orientacions per fer a les escoles 


A l'hora d'escollir un conte per llegir als infants, els docents han d'haver 
analitzat en profunditat alguns dels elements que apareixen als llibres. 
Sovint escollim un conte per treballar un tema a l'aula i per transmetre 
gust per la lectura, en funció dels interessos dels infants o pel seu mo- 
ment evolutiu. Però no podem oblidar els missatges que transmet l'àlbum 
iHustrat que volem treballar. Quan els docents trien un conte per explicar 
als infants, és molt important ser crítics i reflexionar sobre els valors, es- 
tereotips o desigualtats que transmet als infants (Gnjatovic, 2015). 

A través dels missatges que proporcionen els contes, els infants apre- 
nen sobre la cultura i la societat en què viuen. Ahn i Filipenlo, en l'obra 
Narrative, imaginary play, art and self: Intersecting VVorlds (2006), afirmen que 
explicar contes als infants afecta la seva manera de veure els altres i com 
ells perceben el món i el lloc que ocupen dins d'aquest (Gnjatovic, 2015). 

Els docents, de manera inconscient, estem transmetent constantment 
estereotips de gènere als infants. De fet, s'ha demostrat que la persistèn- 
cia d'aquests estereotips es dona perquè les conviccions estereotipades 
d'una persona tendeixen a desencadenar una sèrie de comportaments 
d'acord amb aquestes creences (Viladot, 1993). És el que també s'anome- 
na efecte Pigmalió. 

Els estereotips són molt resistents al canvi i costen d'eliminar. És molt 
important la reflexió conjunta a l'aula després de la lectura d'un conte, ja 
que cal ensenyar els infants a questionar el que veuen i senten, per tal que 
esdevinguin unes persones crítiques i responsables. 


3. Anàlisi d'un àlbum ilHustrat 


A partir de tota aquestes informació, vaig decidir analitzar l'àlbum 
illustrat çOn és la lluna2, de Jordi Amenós com a escriptor i Albert Arrayàs 
com a illustrador, que és dins la maleta viatgera que proposa el Centre de 
Recursos Pedagògics a les escoles. Aquesta maleta està formada per 33 
àlbums illustrats dirigits a educació infantil i primària. 

Els objectius de recerca que em vaig plantejar són: detectar els estere- 
otips de gènere que hi ha a l'àlbum iHustrat ,çOn és la lluna2 i elaborar una 
pauta d'anàlisi del comportament dels personatges d'un àlbum illustrat. 


Àlbum iHustrat :On és la lluna2 


cOn és la lluna2 és un àlbum il- 
lustrat que es va publicar l'any 
2016, per tant, és relativament 
modern. Aquest fet m'interes- 
sava perquè volia analitzar-ne 
un d'actual. No volia parlar dels 
contes clàssics, sinó dels que 
comprem a les escoles i que es- 
collim ara els docents per expli- 
car al nostre alumnat. Un altre 
dels motius de l'elecció d'aquest 

àlbum illustrat és la presència tant de personatges femenins com de mas- 
culins. D'aquesta manera he pogut observar i comparar millor els rols que 
desenvolupen cadascun d'ells dins la història. 

L'argument és el segúent: 

El protagonista és un nen molt curiós que sovint mira per la finestra. Un dia 
va veure que la lluna era molt grossa i brillant. Però l'endemà la va veure més pe- 
fita, fins que el dia seguent ja no la va veure. Sorprès va començar a preguntar als 
seus amics com és que ja no hi havia la lluna. Cada un d'ells va donar una versió 
diferent del que podria haver passat. Fins que al final tots ho pregunten al mestre i 
aquest els dona una explicació. 

El llibre tracta temes relacionats amb les ciències naturals i l'astrono- 
mia per explicar les fases de la lluna. Aquests temes científics han estat 
tradicionalment més relacionats amb els homes que amb les dones, ja 
que fins al segle xx molt poques podien estudiar. Tot i que actualment la 
situació està canviant, encara hi ha molts obstacles i estereotips per asso- 
lir la igualtat de gèneres en aquest camp. 

El fet que el protagonista d'aquesta història sigui un nen i no una nena 
reforça que es mantingui aquest estereotip. El nen és qui guia la història i 
qui té la curiositat per saber més sobre el món que l'envolta. 


Pauta d'anàlisi 


Per crear la pauta d'anàlisi, vaig tenir de referència Maria Àngels Viladot i 
Presas amb el llibre Estereotips socials de la dona, ja que hi du a terme un es- 
tudi sobre la relació dels estereotips i els rols sexuals. També m'hi ha aju- 
dat el llibre Educar en el feminismo d'Iria Marafión, on parla dels estereotips 
de gènere i anomena uns aspectes associats a les nenes i d'altres als nens. 

S'hi analitza principalment els personatges perquè, com he dit ante- 
riorment, són amb qui s'identifiquen els infants. Té vuit punts principals: 
el nom dels personatges, la descripció de qui són, el físic, la personalitat, 
les habilitats, les situacions que podem destacar, la relació que tenen en- 
tre si i altres aspectes a comentar. 

Els personatges que apareixen a la història són el Pau (protagonista 
masculí), el Luxe (gos del protagonista), l'Onoff (un robot del protagonis- 

ta), la Júlia (personatge femení), els companys de classe, el Sardines (un 
gat que viu al jardí d'en Pau) i el mestre. 

Pel que fa a l'aspecte físic, destaca com va vestida la Júlia, l'únic per- 
sonatge femení de la història. Ella va combinant els colors verd, vermell 
i blanc, mentre que el noi no en combina cap, sinó que porta groc, blau 
i verd. El conte ens dona a entendre que per al noi no té importància la 
manera de vestir-se i els seus colors, en canvi, per a la noia sí, perquè és 
més presumida. Per tant, es compleix l'estereotip que les dones donen 
més importància a la seva aparença que no pas els homes. 

També a cada pàgina l'autor destaca amb negreta les paraules que 
considera importants. A la pàgina on apareix el gos hi destaca Luhe i gelat 
de vainilla, en la que hi ha el robot, Onoff i bombetes, a la de l'amiga, Júlia i 
presumida: a la dels amics, companys de classe i pilota de futbol, a la del gat, 
Sardines i embrutat, i a la del professor, Mestre, Lluna, Sol, Terra i univers. Tal 
com es pot veure, l'autor vol donar èmfasi en la persona, posant en ne- 
greta el nom amb qui parla i alguna 
característica d'aquest. 

Alguna de les situacions a desta- 
car és que el Pau és qui es planteja la 
pregunta que mou tota la història i 
pren la iniciativa per respondre-la. 
Cadascun dels seus amics pensa, 
des del seu punt de vista, què pot 
haver passat amb la lluna. Sembla 
que el raonament que dona cadas- 
cú és fruit dels seus gustos o la seva 
personalitat. Per exemple, l'Onoff (la 
joguina en forma de robot) dona una explicació esmentant l'electricitat. 
En el cas de la Júlia, és perquè la lluna és molt presumida. 

Pel que fa a la relació que tenen entre ells, el Pau és amic de tots els 
personatges que apareixen a la història. No s'especifica si els seus amics 
són amics entre ells, però sí que al llarg de la història mitjançant les iHus- 
tracions veiem que estan junts. 

Finalment, cal destacar un dels companys de classe, que l'iHustrador 
dibuixa amb dues cues i una diadema de color vermell i va combinat amb 
els colors vermell i blanc. També quan tanca els ulls li dibuixa unes pesta- 
nyes que acostumen a fer-se a personatges femenins. Tot i així, no queda 
clar, ja que l'escriptor fa referència a ells com eels nens de la seva classe-. 


Estereotips de gènere 


Els estereotips de gènere que podem trobar als àlbums iHlustrats associ- 
ats als nens o les nenes són els segilents: 


NENS NENES 
COLOR Foscos (blau i marró) Clars (rosa, lila, morat...) 
GUSTOS des superherois i Princeses, ballarines i fades. 
futbolistes 
ELEMENTS Cotxes, camions, avions... Cuineta, escombres i nines. 
PRACTIQUEN Monopatí, bicicleta, patins —/ Bicicleta i patins de color 
de color blau rosa 
ROBA Botes, pantalons i jersei Talons, faldilla, vestit... 
ASPECTE Cabell curt Cabell llarg i maquillatge 
TEMES Mecànica, arreglar alguna Cuidar, recollir, netejar i 
cosa trencada... cuinar 


Els que he pogut trobar en l'àlbum il-lustrat çOn és la lluna2 són els 
seguents: 


e — El color que porta cada personatge segons el gènere. Trobem que 
la Júlia porta el color vermell i el Pau la samarreta blava. Però no- 
més destaca això, ja que els altres companys també porten el color 
vermell. 


e — Els gustos: què els agrada fer o què voldrien ser de grans. Es dona a 
entendre que els nens voldrien ser futbolistes o científics, mentre 
que les nenes tindrien cura del gat. 

ae l aixb, al matí seglent ea Paul 


Els elements que els acompanya durant la història, tant perma- 
nents com esporàdics. Els personatges masculins porten cotxes, 
camions o avions, en canvi, el femení amb el gat els braços i les 
mans a les galtes. 


Els temes o accions que realitzen els personatges. Els masculins, a 
resoldre dubtes, curiositats, mentre que el femení, la cura del gat. 


L'aparença fisica és diferent segons el gènere, com per exemple la 
roba o els cabells. La Júlia porta un vestit, mentre que el Pau du 
jersei i pantalons. Ella també mostra més atenció a l'aparença fí- 
sica. 


Les emocions i els sentiments estan més presents en els personat- 
ges femenins que en els masculins: elles semblen més sensibles i 
properes. Es pot interpretar quan la Júlia surt més d'un cop amb 
les mans a les galtes. 


La rellevància que té el personatge femení a la història és inferior 
a la que té el masculí. El femení no és un personatge important ni 
decisiu. 


La passivitat i la dominància de cada sexe. Els personatge femení 
és més passiu i menys dominant que els masculins. 


La font de coneixements, intelligència i saviesa, la té principalment 
el personatge masculí. Cal destacar que al final de la història, per 
resoldre el dubte, van al mestre (personatge masculí), tot i que la 
meitat dels docents que treballen a les escoles són dones. 


de un 


A qormanana $ vnite com creix fas que tornarà 4 hr goMa L brillant. 

4. Conclusions 


Els objectius de recerca s'han assolit, ja que es pot afirmar que en l'àlbum 
iHustrat çOn és la lluna2, com en molts altres àlbums actuals, hi ha estere- 
otips de gènere, com per exemple la rellevància del personatge, l'aparença 
física, la intelligència i saviesa, la sensibilitat i la cura. 

La creació de la pauta d'anàlisi m'ha servit per fer-me questions i ob- 
servar detalls que altrament mhaurien passat desapercebuts. És un punt 
de partida per preguntar-nos si volem portar aquest àlbum illustrat a 
l'aula i descobrir els estereotips i missatges més ocults que amaga el lli- 
bre. 

cOn és la lluna2 tracta un tema interessant per a les escoles com és les 
fases de la lluna. És un llibre ideal per resoldre els dubtes que poden tenir 
els infants en aquestes edats i fer-nos plantejar noves preguntes i curio- 
sitats. 

Com a docent penso que l'escola té un paper molt important i que pot 
ajudar al canvi de mentalitat de la societat. L'escola és un dels contextos 
on els infants reben més informació i on passen la major part del temps. 

Els estereotips de gènere tenen la seva arrel en els processos de socia- 
lització que tenen els infants. Això vol dir que no només les persones que 
tenen un tracte directe amb ells els influeixen, sinó que és tota la societat 
la portadora d'estereotips, i ha de ser aquesta la que comenci el canvi. És 
per aquest motiu que es tracta d'un tema de gran importància per a tota 
la societat. 

Després d'aquesta recerca he canviat la manera de veure els contes, ja 
que abans els percebia com una molt bona eina educativa que aportava 
sempre coses positives. Tanmateix, madono que, si no es fa un treball 
amb els infants, pot continuar amb la persistència dels estereotips de gè- 
nere, que perjudiquen tant les dones com els homes. 

RESUM 

Córrer és una de les habilitats motrius més comuna dels infants i, per tant, s'ha 
de posar un especial interès a ensenyar-la correctament. Actualment, la com- 
binació d'excés d'activitat física específica i sedentarisme està creant infants 
desequilibrats en l'àmbit motriu. Per això que l'objectiu d'aquest estudi va ser 
buscar i aplicar una metodologia que permetés a l'alumnat córrer còmodament 
a altes velocitats i evitar l'aparició d'actituds tòxiques perjudicials per a la seva 
motricitat. 

Per tal de veure'n els efectes es va fer un estudi comparatiu en un centre edu- 
catiu de Reus. Van participar-hi un total de 214 alumnes de cicle mitjà i superior 
durant un període de 6 setmanes, amb l'objectiu d'analitzar i comparar els resul- 
tats respecte a la velocitat i la coordinació de la cursa. 


PARAULES CLAU 
Tècnica de cursa, desenvolupament motriu, velocitat, educació física, alumnes. 

ABSTRACT 

Running is one of the most common motor sRills among children, vvhich means 
that vve have to place special emphasis on teaching it correctly. Currently, the 
combination of both excessive physical activity in a specific ambit and a sedentary 
lifestyle is creating children vvith imbalanced motor sRills. Consequently, the aim 
Of this project vvas to looR for and apply a methodology vvhich allovvs students 
to run comfortably at high speed and to prevent the appearance of unhealthy 
attitudes that might be harmful to their motor shills. 

In order to observe the methodology's effects, a comparative study vvas 
carried out at an elementary schoolin Reus. A total of 214 students vvere observed 
over a period of 6 vveelxs so that the effects of the methodology on their speed, 
coordination and race technique could be analyzed and compared. 


REYVVORDS 
Race technique, motor development: speed, Physical Education, students. 


El treball de la tècnica de cursa en educació primària: estudi comparatiu 


1. Introducció 


Córrer és una habilitat motriu present en tots els éssers humans que co- 
mença a adquirir-se quan l'infant fa les primeres passes i que es desenvo- 
lupa a mesura que aquests creixen. Com a aprenent de mestre d'Educació 
Física, vaig passar hores durant les meves primeres pràctiques observant 
les sessions que es duien a terme en els diferents cicles de primària, i pro- 
gressivament em va cridar l'atenció la gran descoordinació de moviments 
quan l'alumnat corria i el gran esforç que els suposava fer un moviment 
tan habitual com córrer i les molèsties que patien en l'àmbit motriu. 
Aquestes problemàtiques, que repercuteixen en la motricitat de l'alum- 
nat, tenen l'origen en els hàbits de la nostra societat: avui dia els nens 
només fan activitat física a les hores d'Educació Física o si estan apuntats 
en alguna entitat esportiva, i malauradament la resta del dia és el seden- 
tarisme el principal factor que ocupa gran part de la Jornada de l'infant. 

L'acceleració social també suposa un paper important perquè agreuja 
el desenvolupament motor de l'alumnat. Així doncs, els infants disposen 
de menys temps lliure per jugar per la quantitat d'hores escolars, extraes- 
colars i de feina a casa. 

L'especialització esportiva tampoc és cap ajuda, ja que fa prevaler el 
treball específic que comporta un desequilibri de la motricitat. Intercalar 
treball específic amb hores de sedentarisme trenca amb l'harmonia de les 
bases motrius de l'alumnat. És en aquestes alçades on l'àrea d'Educació 
Física ha de ser l'encarregada de donar resposta a aquesta problemàtica, 
per oferir a l'infant un treball compensatori que li permeti créixer de ma- 
nera equilibrada. 

Va ser llavors quan vaig proposar-me per a les segones pràctiques l'ob- 
jectiu de trobar i aplicar una metodologia que facilités l'acció motriu de 
l'alumnat durant la cursa, per tal d'ajudar-los a córrer d'una manera més 
còmoda i ràpida i que, sobretot, afavorís al desenvolupament equilibrat 
de l'alumnat. 

2. Fonamentació teòrica 


Córrer és una de les habilitats motrius que l'ésser humà té de manera in- 
nata des dels inicis de la nostra espècie. Amb el pas del temps aquesta 
habilitat ha anat modificant-se i els avenços científics han donat pas a la 
seva posterior anàlisi per tal d'extreure la màxima eficiència, fins a arri- 
bar al concepte de biomecànica esportiva, entesa per Padullés (2005) com 
Ja ciència que estudia les lleis del moviment als éssers vius (...J amb la 
finalitat de millorar-lo". Aquesta millora produeix un augment qualitatiu 
del gest tècnic que es tradueix en un augment de la velocitat de l'individu. 
"La velocitat és una capacitat física complexa" (Grosser, 1988) que depèn 
d'una gran quantitat de variables i estímuls que apareixen de manera in- 
voluntària. No obstant això, la tècnica esportiva és una de les seves va- 
riables que pot ser realment treballada als centres educatius a través de 
l'àrea d'Educació Física, que implica un treball tècnic de la coordinació 
segmentària i conjunta de les diferents parts de l'anatomia humana. 

Tothom té una fase sensible d'aprenentatge en alguna etapa de la seva 
vida (Baur, 1990), i la de l'aprenentatge i desenvolupament de la tècnica 
per córrer de manera eficient se centra durant les etapes de cicle mitjà i 
cicle superior (Grosser, 1992, Hollmann i Hettinger, 1980, Rius, 2005, She- 
llenberg, 1986), etapes on es pot extreure el màxim rendiment de velocitat 
i on el treball coordinatiu marcarà les habilitats motrius de l'alumnat en 
el seu futur. A més, tant per Grosser (1992) com per Moteagudo (2000) 
és en aquestes etapes on l'alumnat pot concentrar-se més i durant més 
temps a causa de la ràpida maduració de la capacitat d'aprenentatge i as- 
similació de la informació. 

Per tant, el docent d'Educació Física ha d'aprofitar aquesta informació 
per implantar la tècnica de cursa en les seves sessions i extreure el màxim 
potencial de l'alumnat. El tipus de cursa idoni que l'alumnat ha d'apren- 
dre és la circular (Rius, 2005), la qual es divideix en tres fases: impuls, 
vol i amortiment i contacte (VVeineclt, 2004). Les parts anatòmiques del 
cos més implicades seran l'acció de braços, el tronc, el maluc, el genoll i 
el peu i el turmell. El consell d'autors com Rius (2005) i CissiR (2002) és 
entrenar les diferents parts del cos de manera progressiva (passant d'una 
focalització segmentària a global), deixar diversos moments de descans, 


Comunicació Educativa, n.2 31, 2018 


El treball de la tècnica de cursa en educació primària: estudi comparatiu 


no córrer a màxima potència, treballar el moviment de la tècnica a través 
del ritme amb shippings' i treballar la frequència gestual correctament a 
cada sessió. El més important és reeducar la manera que tenim de có- 
rrer per aconseguir un equilibri motriu, ja que actualment els infants es 
passen gran part del dia en el sedentarisme o fent esports on només es 
treballa de manera específica, aquest fet provoca descompensacions mo- 
trius, i des de l'àrea d'Educació Física hem de fer un treball compensatori 
per al benestar motriu de l'infant. La tècnica de cursa aporta un treball 
motriu complet perquè és un moviment cíclic i simètric on participa tota 
l'anatomia humana. 

Per realitzar un treball de tècnica de cursa cal que l'alumnat estigui 
ben concentrat en la tasca, sabent en tot moment com s'ha d'executar i 
quin sentit té. Per a Rius (2005) els exercicis de tècnica de cursa es ba- 
sen a "tecnificar la cursa natural (millorar la seva eficàcia), corregir de- 
fectes, potenciar aspectes mecànics i neuromusculars, força, coordinació 
intramuscular, amplitud de gambada, reactivitat i frequència gestual". 
Les directrius d'aquest autor són remarcar que en cada sessió hi hauria 
d'haver activitats de reactivitat de peu i turmell i incloure-hi activitats de 
transferència a la cursa ràpida en velocitats que no arribin a les màximes, 
així com treball de velocitat de reacció i exercicis amb tanques petites que 
obliguin a l'alumne a córrer amb alta frequència. 

L'aprenentatge tècnic que implica la tècnica de cursa s'ha de dividir i 
treballar específicament de manera segmentària, realitzant primer mo- 
viments simples i lents per entendre el gest tècnic i, gradualment, anar 
accelerant el moviment a la vegada que anem enllaçant cada part analí- 
tica en tot el moviment cinètic global. Aquest treball analític es dividirà 
en acció de turmells, extensió de la cama d'impuls, elevació de genoll i 
descens actiu del peu, accions combinades de braços, accions indepen- 
dents d'ambdues cames, transferències i el desenvolupament del sentit 
de la frequència i el ritme. Si un treball s'executa incorrectament, s'haurà 
d'aturar i donar les directrius adients per tal d'evitar automatismes que 
no desitgem i que més tard seran molt difícils de corregir. 


1 SRippings: exercici que consisteix a elevar els genolls amb una gran freqiència de gambada i passes 
curtes (poca amplitud de gambada), a la vegada que es coordina el braceig de braços amb el movi- 
ment dels genolls. 


Comunicació Educativa, n.231, 2018. — 61 


Sergio Valencia García 


62 


Durant l'etapa de cicle mitjà, el mestre ha de buscar que els alumnes 
intentin córrer sense crispacions, conscienciant l'alumnat que ha de có- 
rrer relaxat. És una bona edat per iniciar-se en els exercicis bàsics de tèc- 
nica de cursa i per corregir i/o detectar possibles defectes. Més endavant, 
cap a l'etapa de cicle superior, ja es pot practicar exercicis de tècnica de 
cursa més avançats i es buscarà una alta frequència en els shippings. Rius 
(2005) avisa respecte a aquestes etapes de creixement, on els peus aug- 
menten de longitud desproporcionadament en comparació a la resta del 
cos. És en aquest moment quan més s'ha d'incidir en el treball diari de 
la reactivitat del peu i de la frequència per evitar que els alumnes es tor- 
nin maldestres i lents. Tanmateix, ens avisa que l'abús d'un entrenament 
anaeròbic làctic pot ser perjudicial per a la velocitat de desplaçament a 
mitjà i llarg termini, per això, quan treballem la velocitat intentarem fer 
sempre un treball anaeròbic que no sigui làctic. No obstant això, durant 
la infància la concentració d'àcid làctic és mínima i només augmenta de 
forma progressiva a partir dels 10 anys (cicle superior). 

Un molt bon treball per a l'aprenentatge de la tècnica de cursa tam- 
bé és adquirir una bona tècnica de diferents tipus de sRippings, que són 
ideals per enllaçar gradualment els moviments amb la cursa. Ens hem de 
centrar en el fet que el treball imprescindible és el de la freqiència gestual 
i de reactivitat de peus, i no tant el de fer moltes repeticions de curses 
a altes velocitats, ja que es pot automatitzar un model erroni de cursa. 
Cissile (2002) també dona gran rellevància a l'aprenentatge de diferents 
tipus d'shippings com a forma d'una bona adquisició de tècnica de cursa. 
A més, ens recalca que aquesta fase d'aprenentatge ha de ser progressiva. 


3. Objectius 


El principal objectiu d'aquest estudi és analitzar i comparar, en els cicles 
mitjà i superior, l'execució tècnica de les diferents parts del cos i la velo- 
citat de desplaçament mitjançant el treball de tècnica de cursa i el treball 
de velocitat usual lúdic que es fa a les escoles. 

Per tant, un dels propòsits és indagar sobre les metodologies més òp- 
times per al desenvolupament de la tècnica de cursa i com introduir-les 
dins del context escolar. D'altra banda, tota aquesta anàlisi implicarà una 

recerca amb l'objectiu d'ensenyar als alumnes una manera eficaç i eficient 
de córrer, que els ajudi a mantenir una posició postural i els permeti ex- 
treure el màxim potencial a escala individual i evitar possibles dolors o 
lesions a curt i llarg termini, com a consequència d'una deficiència del 
moviment durant la cursa. 

La hipòtesi d'aquest estudi serà, per tant, que el treball concret de tèc- 
nica de cursa millorarà la velocitat i la tècnica de l'alumnat de cicle mitjà 
i superior, en comparació amb el treball de velocitat usual que es fa a les 
escoles. 


4. Contextualització 


Aquesta investigació es basa en un disseny quasi experimental dut a ter- 
me en un centre educatiu de Reus durant la meva estada de pràctiques 
dins l'àrea d'Educació Física. En la mostra d'estudi van participar un total 
de 214 alumnes (105 a cicle mitjà i 109 a cicle superior), dels quals 108 eren 
nens (45 a cicle mitjà i 63 a cicle superior) i 106 nenes (60 a cicle mitjà i 46 
a cicle superior). 

La metodologia emprada va consistir a dividir l'alumnat en dos grups: 
grup control i grup experimental. Les classes A de 3r fins a 6è van ser el 
grup control, els quals van realitzar una unitat didàctica comuna de ve- 
locitat les classes B de 3r fins a 6è van ser el grup experimental, els quals 
van realitzar una unitat didàctica de velocitat basada en el treball de tèc- 
nica de cursa. Ambdós grups de cicle mitjà van fer un total de 8 sessions, 
mentre que ambdós grups de cicle superior van dur a terme un total de 
9 sessions. El temps dedicat a l'experiment va ser de 6 setmanes, del 30 
d'octubre del 2017 al 8 de desembre de 2017. 


5. Anàlisi i interpretació dels resultats 


En aquest apartat mostrarem i analitzarem els resultats obtinguts, a tra- 
vés de les dades extretes del test de velocitat de 50 metres i de l'avaluació 
de la tècnica de cursa. 

Per una banda, les dades que apareixeran als gràfics lineals seran el 
resultat de la mitjana aritmètica dels temps de velocitat inicial i final 

d'ambdós grups (control i experimental) dels diferents cursos de cicle 
mitjà i superior. Aquestes dades estaran expressades en segons i dècimes 
de segons. A més, aquest gràfic comptarà amb una graella de suport que 
aclarirà els resultats, tant de les proves de mostres independents com de 
les proves de mostres aparellades. D'altra banda, les dades que apareixe- 
ran als gràfics de barres seran el resultat de la mitjana aritmètica dels 
diferents ítems de la tècnica de cursa. Com que el patró d'anàlisi va ser 
igual per a tothom, utilitzarem 5è primària com a exemple per explicar 
les dades dels gràfics i dels quadres. 


FF —— INICIAL FINAL t(P) 
CONTROL 10,36 (1,83) 10,35 (1,94) 0,134 (0,894) 
EXPERIMENTAL / 9,52 (1,05) 9,26 (0,98) 7,137 (0,001) 
t (P) 2,052 (0,045) 2,617 (0,012) 


En aquest test de velocitat s'analitza la diferència de temps en segons, 
dècimes i centèsimes de segon entre els dos grups a l'inici i al final, per 
veure si les diferències entre ells són significatives. D'altra banda, també 
s'analitzen els temps de manera individual per veure si hi ha hagut una 
millora significativa en finalitzar l'estudi experimental. 

El valor de (p) ens indicarà en els diferents gràfics si el valor és 
significatiu o no. Hi haurà un canvi significatiu sempre que el valor de 
(p) s 0,05, per contra, si el valor de (p) : 0,05 voldrà dir que el canvi no ha 
estat significatiu. En el cas de 5è de primària, ambdós grups mostraven 
diferències significatives entre ells, tant en els temps inicials com finals, 
però a escala individual només es va produir una progressió al grup 
experimental. El mateix va succeir a la resta dels cursos, a vegades hi 
havia diferències entre ambdós grups a l'inici i al final i a vegades no, 
però individualment només els grups experimentals van presentar un 
canvi significatiu en els temps de velocitat, cosa que reflecteix la millora 
d'aquesta a través del treball de tècnica de cursa. 

Per avaluar la tècnica de cursa n'hem donat una sèrie d'ítems a realit- 
zar per a cicle mitjà i n'hem afegit alguns més per a cicle superior. Cada 

ítem tenia un valor quantitatiu en 9, i per observar si l'alumnat els rea- 
litzava o no hem utilitzat una càmera de vídeo i el programa Rinovea per 
analitzar el moviment tècnic durant la cursa. En aquest cas, s'ha fet una 
anàlisi comparativa final d'ambdós grups dels diferents cursos. 


8 El Es) 
Qe as) ra Es 
É El E El a 
TR ss) 2 5 8 El 
FE É é Li) a, 8 É E Total 
Pb 5 El 5 3 2 El É (nota) 
Es 3 i s 8 El ç 8 É 
Bo El La g É El Els o 
So 2 D'd RE o u LP g 
3 8 5 a 3 5 El é 6 R 
Control 8,89 PELS 3,70 4,26 1,85 9,26 10,26 14,81 56,85 
(752 ESE (2,23) (4,82) (3,96) (2,62) (12,46) 1 12,52) J 6,12) 
Experi-- (15 5 778 10 20,37 25 93,15 
mental G09) J2 (200) do (0,00) /j (4,24) (0,00) /j (9,90) (0,00) J 10,67) 
a) -4,228 sesess I P07 -2,126 J 53 -1,442 j 3,302 j 4,228 9,757 
P (0,000) i ó (0,004) / (0,038) / (0,000) / (0,155) I (0,002) J (0,000) j (0,000) 


Igual que al quadre anterior, el valor (p) indicarà si hi ha una diferèn- 
cia significativa d'ambdós grups respecte als ítems de cursa establerts. 
En aquest cas, ítems com el moviment de braços o l'amortiment han tin- 
gut diferències significatives, però d'altres com la posició del tronc o la 
mirada endavant no han mostrat cap diferència significativa. En defini- 
tiva, per saber si hi ha hagut diferències entre ambdós grups, ens hem de 
fixar en l'ítem "total", el qual indica clarament que la diferència d'ambdós 
grups és significativa. Aquest fet ha succeit igualment en els altres cur- 
sos, on els grups experimentals han obtingut millors resultats que no pas 
els grups controls. 


6. Conclusions 


Després d'haver analitzat els diversos gràfics, podem concloure que tant 
dels tests de velocitat com les de la tècnica de cursa els resultats han estat 
satisfactoris i ens permeten acceptar la hipòtesi formulada inicialment. 
Aquesta indicava que el treball concret de tècnica de cursa milloraria la 
velocitat i la tècnica de l'alumnat de cicle mitjà i superior, en comparació 
amb el treball de velocitat usual que es du a terme a les escoles. Pel que 

fa a la millora dels temps de velocitat, cal dir que gran part de la millora 
de les mitjanes dels resultats obtinguts ha estat gràcies als alumnes que 
tenien unes marques de velocitat més elevades (alumnes més lents). Per 
tant, això ens mostra que sovint només cal ajustar els engranatges mo- 
tors i coordinatius que flaquegen per canviar la nostra forma de córrer, 
obtenir resultats significatius i aconseguir que els alumnes no s'esgotin 
tant i alhora gaudeixin. Així doncs, que els alumnes passin més temps 
corrent o només facin jocs de velocitat no significarà que hagin de córrer 
més ràpid. 

Respecte a les conclusions generals d'aquest estudi, cal esmentar que 
hi havia el desig que els resultats fossin satisfactoris per permetre'ns re- 
flexionar sobre si les metodologies a seguir dins de l'àrea d'Educació Físi- 
ca són les idònies o, contràriament, necessiten algun procés de renovació 
pedagògica que s'adapti a les necessitats de la societat actual. Pel que fa 
a nivell personal i emocional, m'agradaria fer una breu menció a la satis- 
facció que em va produir veure l'alegria de l'alumnat quan comprovaven 
que eren capaços de superar-se a si mateixos i rebaixaven les seves mar- 
ques de velocitat, en especial dels alumnes a qui costava desplaçar-se de 
manera més ràpida, els quals van poder experimentar la importància de 
focalitzar un treball que es basa en la fixació i consecució d'objectius. 

Per concloure aquest estudi, voldria finalitzar amb una pregunta 
oberta dirigida als mestres d'Educació Física que inciti a nous planteja- 
ments o noves línies de recerca: jdes de l'educació física prioritzem els as- 
pectes necessaris per fomentar un desenvolupament motriu compensat i 
equilibrat, o únicament ens dediquem a elaborar programacions amb un 
gran conjunt d'activitats lúdiques on no apareix cap tipus de preocupació 
respecte al desenvolupament motriu de l'alumnat: 

Fem de la història un joc de cartesl 


Tradicionalment s'ha pensat que no és compatible jugar i aprendre a la 
vegada. Darrerament, però, ha sorgit un corrent creixent de docents que 
sosté que el joc i l'activitat lúdica són una eina molt valuosa per ensenyar 
(Gilabert, 2017). Eljoc, més enllà d'estar associat al plaer, pot esdevenir un 
facilitador de l'aprenentatge (Marín i Hierro, 2017) i, sobretot, facilita la 
predisposició de la persona a atendre un nou missatge. 

Enric Ramiro, professor 
de Didàctica de les Ciènci- 
es Socials del Departament 
d'Educació de la Univer- 
sitat Jaume I, ja fa temps 
que proposa una didàctica 
diferent i vivencial que per- 
met despertar l'interès dels 
alumnes per la ciència. És 
més, ho creu fermament 
(Tomàs, 2017): zel joc és la manera de fer fàcil allò difícil,. El creador de 
La maleta de la ciència (2013) i promotor de la matemàgia s'ha enrolat en un 
nou projecte que ha acabat amb l'elaboració de dues baralles de cartes 
franceses. La primera pretén promoure el coneixement de la història de 
l'Àfrica, i la segona, fer visible el paper de les dones en el camp científic 
o intelectual al llarg del temps. Juntament amb altres collegues vincu- 
lats als grup de recerca DIMPA (Didàctica de la Imatge i el Patrimoni), ha 
aconseguit presentar una brillant adaptació didàctica sorgida d'una pro- 

funda revisió bibliogràfica. Dues baralles de cartes educatives dirigides 
al públic en general amb un objectius compartit: apropar continguts que 
a priori poden semblar difícils d'assumir o fins i tot poc atractius. Cada 
carta és una invitació a la recerca. 


Àfrica, tan a propi tan lluny 


Aquesta baralla de cartes està confor- 
mada per cinquanta-dos personatges 
rellevants, d'àmbits diversos i de totes 
les grans regions africanes des del quart 
millenni aC. Dos pals d'homes i dos de 
dones que permeten fer un recorre- 
gut al llarg de la història de l'Àfrica. Es 
destaquen personatges tan antics com 
Nefertiti, reina de Núbia, o de vigent 
actualitat com Samuel Eto'o, exjugador 
de futbol d'equips tan importants com el 
FC Barcelona. Tal com indica el mateix 

autor (Llorens, 2017), dl'Àfrica no és si- Rial de Núblu est amb ció Roreèsil 


d'Egipte i aconseguí cent anys d'armistici entre 


Òni i misèri inó Is d . El seu hi dificar el templ 
nònim de guerra, fam i misèria, sinó un. — J et sregres El seu home oa Considerada la 
continent amb sis millennis d'història — LL reltig dE la peu: 
desconeguda, molts cops mal interpre- 

Ciència en femení plural 


En aquesta ocasió, cada carta representa la figura d'una dona amb alguns 
apunts sobre la seva vida i miracles. Una relació de cinquanta-dues dones 
que han destacat en camps intellectuals diversos al llarg del temps, im- 
portants com ara Merit Ptah (del s. xxvi aC), la primera dona esmentada 
en la història de la ciència, o Enheduana, primera persona que va signar 
un poema i que a més era astrònoma i conjugava ciència i lletres. Tal com 
indica l'autor (Tomàs, 2017), dla història de la ciència no es pot fer sense 
el paper de les dones, tot i que la majoria hagin passat a l'oblit, s'hagin in- 

tentat silenciar o fins i tot esborrar de la mateixa històriax. Aquesta bara- 
lla de cartes és el resultat de deu anys de recerca dedicada a la recuperació 
de la tasca de dones científiques des del segle xxvin aC. 

Aquests dos recursos didàctics, més enllà de la seva aportació forma- 
tiva, són una prova més que l'estudi històric pot acabar més enllà d'un 
manual, un pòster o un llibre de divulgació, també un joc, com a recurs 
didàctic. Si començàvem afirmant que jugar i aprendre són compatibles, 
tanquem afirmant que la investigació historiogràfica i la producció di- 
dàctica també ho són. 


Referències bibliogràfiques 


GILABERT, T. (8 abril 2017). dFem de la classe un joc2x. Ara Criatures. 

LLORENS, D. (4 gener 2017). 4La UJI crea una baraja didàctica sobre Àfrica-. 
El Periódico Mediterràneo. 

MARÍN, L. HIERRO, E. (2017). 4El joc, al cor del procés d'ensenyament i apre- 
nentatgex. Guix. Elements d'Acció Educativa, 432. 

RAMIRO, E. (2010). La maleta de la ciencia: 60 experiments d'aire i agua i cente- 
nars de recursos per a tots. Barcelona: Graó. 

Tomàs, M. (18 març 2017). 4L'espurna de la vida, en femení-. Levante. El 
Mercantil Valenciano, 70. 


Comunicació Educativa, n.2 30, 2017 — 73 


COMUNICACIÓ EDUCATIVA 


Carretera de Valls, s/n. - Campus Sescelades. 43007 Tarragona. 
Adreça de correu electrònic: comunicacio.educativaQDurv.cat 


VVeb: http://vvivyv. revistes.urv.cat/index.php/comeduc 


La revista Comunicació Educativa està editada per les àrees de didàctiques 
específiques de la Universitat Rovira i Virgili, i vol reflectir els progressos 
que s'estan produint en aquests àmbits de coneixement dins i fora del 
nostre país. 

La revista s'adreça, preferentment, a la comunitat educativa i pretén 
comptar amb la collaboració de docents dels diversos nivells: des de mes- 
tres amb treballs i experiències d'innovació docent fins a professors uni- 
versitaris i membres d'institucions relacionades amb l'educació en qual- 
sevol de les seves formes. 

Pensem que és important oferir una via de comunicació escrita per 
tal que la recerca en les didàctiques tingui una repercussió efectiva a la 
docència, tot entenent que la reflexió, la investigació i les propostes d'in- 
novació han de ser transferides a les pràctiques d'aula. 


Normes per a la presentació de treballs a la revista 


1. Els articles hauran de ser originals i es lliuraran via correu electrònic 
en format VVord. Les ilustracions (fotografies i dibuixos) hauran d'estar 
en format digital (TIF o JPG, amb una resolució mínima de 300 dpi) i se- 
ran fetes pel mateix autor o disposarà de l'autorització de qui en tingui 
els drets de reproducció. 

2. Al començament de l'article i després del títol hi figurarà el nom i 
cognoms dels autors, centre de treball, adreça professional i correu elec- 
trònic. 

3. Els articles estaran redactats en llengua catalana i tindran una ex- 
tensió màxima de 20.000 espais, inclosos les taules i annexos. L'autor 
també haurà d'aportar resums en català i en anglès, d'uns 500 espais, i 
una selecció de paraules clau en els dos idiomes. 

4. Els treballs seran avaluats anònimament per dos lectors crítics, que 
informaran sobre la conveniència de publicar o no l'article, o recomana- 

ran modificacions. En el cas que un dels dos informes fos negatiu i l'altre 
positiu, s'enviarà el text a un tercer avaluador. 

5. Dins del text les referències s'indicaran donant, entre parèntesis, 
els cognoms dels autors i l'any de publicació, separats per una coma. Per 
exemple: dÍ...J en la resolució de problemes (Dufresne, Gerace i Leonard, 
1997). 

Quan el nom de l'autor surti de forma explícita a dins del text, es po- 
sarà l'any del treball entre parèntesis. Per exemple: 1...) segons Lelme 
(19907 

6. Les referències bibliogràfiques es relacionaran al final de l'article, 
per ordre alfabètic del primer cognom. Totes les referències s'han de cor- 
respondre amb les respectives citacions fetes a dins del text de l'article. 


e En el cas de revistes en suport paper, s'indicarà: 


Cognomí(8) i inicial del nom de l'autor(s), any (entre parèntesis). Títol 
del treball. Títol complet de la revista (en cursiva), volum i número, 
i pàgines de l'article. 


Per exemple: 


Con, C. (2008). Las competencias en la educación escolar: algo més 
que una moda y mucho menos que un remedio. Aula de Innovación 
Educativa, 161, 34-39. 


e Si la revista és en format electrònic, accessible a través d'Internet, la 
citació es farà així: 


Cognomí(8) i inicial del nom de l'autor(s), any (entre parèntesis). Títol 
del treball (En línia). Títol complet de la revista (en cursiva). Volum 
i número, i pàgines de l'article. (Data de consulta). sruta del docu- 
ment electrònic:. 


Per exemple: 


DÍíAZ-PALOMAR, X., GIMÉNEZ, J., i GARCÍA, P (2006). L'ensenyament de les 
matemàtiques des de l'aprenentatge dialògic lEn línia). Comunicació 


Comunicació Educativa, n.2 31, 2018 


Educativa, 19, 27-30. IData de consulta: 20-12-2006). shttp://vvvv. 

Cognomís) i inicial del nomís) de l'autor(s) del capítol. Any (entre pa- 
rèntesis). Títol del capítol. Inicial del nomís) i cognomís) de l'editor 
o coordinador del llibre, seguit de (ed.) o (coord.). Títol del llibre (en 
cursiva) i pàgines entre les quals se situa el capítol (entre parèntesis). 
Lloc d'edició: Editorial. 

